Prompt:
Summarize the following text in Hindi.

Text:
इसको देखते हुए ब्रिटेन के वित्त मंत्रालय ने कहा है कि वो बैंकों का कामकाज कैसे चल रहा है इसकी स्वतंत्र रूप से जाँच करेगा. इस जाँच में बैंकों के आला अधिकारियों के वेतन और बोनस की जाँच भी शामिल है. उल्लेखनीय है कि अनेक बैंकों को सरकार की ओर से करदाताओं का धन आर्थिक सहायता के रूप में मिला है. ब्रिट्रेन के वित्त एलिस्टर डार्लिंग ने कहा,'' लोग बैंकों के बोनस दिए जाने को लेकर नाराज़ हैं और निदेशकों का ये कर्तव्य है कि वे ज़िम्मेदारी भरा व्यवहार करें.'' ऐसी ख़बरें हैं कि रॉयल बैंक ऑफ़ स्कॉटलैंड सरकार से भारी आर्थिक सहायता मिलने के कुछ महीने बाद डेढ़ अरब डॉलर के बोनस बाँटने की तैयारी में है. बुधवार को अमरीकी राष्ट्रपति बराक ओबामा ने भी सरकार से आर्थिक सहायता लेने वाले कंपनियों के अधिकारियों की वेतन सीमा निर्धारित करने की घोषणा की थी. मंदी की मार उल्लेखनीय है कि दिसंबर महीने में आधिकारिक तौर पर ब्रिटेन को मंदीग्रस्त घोषित कर दिया गया था. 1991 के बाद पहली बार ऐसा हुआ है कि ब्रिटेन को मंदी का सामना करना पड़ रहा है. मंदी की एक परिभाषा ये भी है कि लगातार दो तिमाहियों में आर्थिक विकास की दर ऋणात्मक हो जाए तो उस स्थिति को मंदी मान लिया जाता है. इधर, पाउंड डॉलर के मुक़ाबले 24 वर्षों के अपने न्यूनतम स्तर पर जा पहुँचा है. ब्रिटेन में मंदी का दौर गुज़रने में अक्सर साल-सवा साल का समय लगता है इसलिए विश्लेषक कह रहे हैं कि 2010 से सुधार की उम्मीद नहीं की जा सकती. आशंका व्यक्त की जा रही है कि ब्रितानी अर्थव्यवस्था से अंतरराष्ट्रीय निवेशकों का विश्वास उठ रहा है इसलिए सरकार अधिक से अधिक रियायतें दे रही है ताकि विदेशी निवेश बना रहे.

Summary:

मौजूदा आर्थिक संकट में बैंकों की भूमिका को लेकर दुनियाभर में सवाल उठ रहे हैं.


Prompt:
Summarize the following text in Hindi.

Text:
फ़ाइनल के तीसरे दिन निर्णायक मैच में क्रोएशिया के मारियो एंचिच ने स्लोवाकिया के मिखेल मेर्टिनेक को सीधे सेटों में 7-6 (7-1), 6-3, 6-4 से हराकर अपने देश को शानदार जीत दिलवाई. डेविस कप के इतिहास में पहली बार क्रोएशिया और स्लोवाकिया की टीमें फ़ाइनल तक पहुँची थी और क्रोएशिया की जीत के साथ ये भी पहली बार हुआ है कि किसी ग़ैर वरीयता प्राप्त देश ने इस प्रतिष्ठित प्रतियोगिता का ख़िताब जीता है. इस ख़िताबी जीत के साथ क्रोएशिया के कप्तान निक्की पिलिच ने भी एक अनोखा रिकॉर्ड बनाया. वे ऐसे कप्तान बन गए हैं जिन्होंने अलग-अलग देशों के लिए डेविस कप का ख़िताब जीता है. जर्मनी के कप्तान के रूप में पिलिच ने 1988, 1989 और 1993 में जर्मनी को डेविस कप का ख़िताब दिलवाया था. क्रोएशिया की ख़िताबी जीत के बाद उत्साहित नज़र आ रहे पिलिच ने कहा कि डेविस कप प्रतियोगिता दुनिया की महान प्रतियोगिताओं में से एक है और उन्हें गर्व है कि उनकी टीम इस साल नंबर वन हो गई है. पिलिच ने कहा, "सिर्फ़ इस कारण कि कुछ देश हमसे बड़े हैं, इसका मतलब ये नहीं हुआ कि वे हमसे अच्छे हैं. महत्वपूर्ण ये है कि हमने यह ख़िताब जीत लिया है. यह हमारे लिए ऐतिहासिक मौक़ा है." फ़ाइनल शुक्रवार को तीन दिनों तक चलने वाला फ़ाइनल शुरू हुआ था. पहले दिन दो सिंगल्स मुक़ाबले हुए थे जिनमें से एक क्रोएशिया ने और एक स्लोवाकिया ने जीता था. पहले मैच में क्रोएशिया के इवान लुबिचिच ने स्लोवाकिया के कैरोल कुचेरा को सीधे सेटों में 6-3, 6-4 और 6-3 से हराकर अपने देश को 1-0 की बढ़त दिला दी. लेकिन अगले ही मैच में स्लोवाकिया के डोमिनिक हर्बाटी ने मारियो एंचिच को 7-6, 6-3, 6-7 और 6-4 से हराकर स्कोर 1-1 से बराकर कर दिया. अगले दिन यानी शनिवार को डबल्स मुक़ाबले खेले गए जिसमें क्रोएशिया के मारियो एंचिच और इवान लुबिचिच ने स्लोवाकिया के हर्बाटी और मेर्टिनेक को 7-6, 6-3, 7-6 से हराकर क्रोएशिया को 2-1 की बढ़त दिला दी. लेकिन फ़ाइनल के आख़िरी दिन रविवार को पहले ही रिवर्स सिंगल्स में हर्बाटी ने लुबिचिच को पाँच सेटों के मैच में 4-6, 6-3, 6-4, 3-6, 6-4 से हराकर प्रतियोगिता को रोमांचक बना लिया और स्कोर हो गया 2-2. लेकिन आख़िरी रिवर्स सिंगल्स में एंचिच का अनुभव काम आया और सातवीं वरीयता प्राप्त एंचिच ने मेर्टिनेक को हराकर 3-2 से अपने देश को जितवा दिया.

Summary:

क्रोएशिया ने संघर्षपूर्ण फ़ाइनल में स्लोवाकिया को 3-2 से हराकर डेविस कप टेनिस का ख़िताब जीत लिया है. पहली बार क्रोएशिया ने डेविस कप जीता है.


Prompt:
Summarize the following text in Hindi.

Text:
समाचार एजेंसी पीटीआई के मुताबिक़, किसी ज़माने में कांग्रेस से नज़दीक रखने वाले अकबर का कहना है कि वे अपनी नीतियों की वजह से राजनीति में वापस आए हैं और देश को बेहतरी की राह पर लाने के लिए काम करेंगे. भारतीय जनता पार्टी में शामिल होने के बाद अकबर ने कहा, ''मैं राजनीति में नीति के लिये वापस आया हूं. देश के सामने जो संकट है, वह सबको पता है. ये एक मौक़ा है, जब हम अपने देश के लिये थोड़ा-बहुत योगदान दे सकते हैं.'' अकबर की राजनीति में यह पहली पारी नहीं है. इससे पहले वे बिहार में किशनगंज सीट से कांग्रेस के टिकट पर चुनाव लड़ चुके हैं. वे तत्कालीन प्रधानमंत्री राजीव गांधी के नज़दीकी भी थे. बाड़मेर पर अड़े जसवंत उधर, भारतीय जनता पार्टी के वरिष्ठ नेता जसवंत सिंह बाड़मेर से लोकसभा चुनाव लड़ने के अपने फ़ैसले से पीछे हटने के लिए तैयार नहीं हैं. पार्टी ने जसवंत सिंह की जगह बाग़ी कांग्रेसी सोनाराम चौधरी को बाड़मेर से टिकट दिया है. जसवंत सिंह ने मीडिया से कहा कि वे रविवार को बाड़मेर पहुंच रहे हैं, लेकिन उन्होंने अपनी आगे की योजना के बारे में कुछ नहीं बताया. उन्होंने कहा, ''मैं बाड़मेर जाकर अपने समर्थकों के साथ विचार-विमर्श करूंगा और फिर सब कुछ तय किया जाएगा.'' जसवंत सिंह का कहना है कि भारतीय जनता पार्टी में संविधान के ख़िलाफ़ फ़ैसले लिए जा रहे हैं. जसवंत सिंह अभी दार्जिलिंग से सांसद हैं और पार्टी में उन्हें आडवाणी का नज़दीकी माना जाता है. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

वरिष्ठ पत्रकार एमजे अकबर, पार्टी अध्यक्ष राजनाथ सिंह की मौजूदगी में शनिवार को भारतीय जनता पार्टी में शामिल हो गए.


Prompt:
Summarize the following text in Hindi.

Text:
इस वीडियो में एक बुज़ुर्ग महिला गुजराती गाने पर नाचती हुईं दिख रही हैं. किरण बेदी इस वीडियो को शेयर करते हुए लिखती हैं, ''97 साल की उम्र में दीपावली की स्पिरिट. ये नरेंद्र मोदी की मां हीराबेन मोदी हैं, वो अपने घर पर दिवाली मना रही हैं. '' किरण बेदी के इस ट्वीट को सोशल मीडिया पर कुछ लोग प्रतिक्रियाएं दे रहे हैं. ट्वीट पर रिप्लाई करने वालों का कहना है कि इस वीडियो में दिख रही बुज़ुर्ग महिला मोदी की मां नहीं हैं. किरण बेदी ने इस ट्वीट पर खिचाई के चार घंटे बाद सफाई पेश की. किरण ने लिखा, ''मुझे गलत पहचान बताई गई. लेकिन इस शक्तिशाली मां को मैं सलाम करती हूं. उम्मीद करती हूं कि मैं जब 96 साल की होऊंगी, तब मैं उनके जैसी हो पाऊंगी.'' इस वीडियो को अगर यू-ट्यूब पर सर्च करें तो ये बीते महीने में दो अलग चैनलों से अपलोड हुआ था. एक वीडियो 30 सितंबर और दूसरा तीन अक्टूबर को अपलोड हुआ था. इन वीडियो के कैप्शन में कहीं भी इस महिला के मोदी की मां होने का कैप्शन में ज़िक्र नहीं है. दूसरा किरण बेदी अपने ट्वीट में इस वीडियो के लिए इशा फाउंडेशन के सदगुरु शुक्रिया कहती हैं. लेकिन अगर किरण बेदी के मेंशन किए ट्विटर अकाउंट पर जाएं, तो वहां ये वीडियो नहीं मिलता है. किरण के ट्वीट पर क्या बोले लोग? @sbala13 ट्विटर पर लिखते हैं, ''किरण बेदी जी, ये वीडियो तीन अक्टूबर से ट्विटर पर है.'' एमपी शर्मा लिखते हैं, ''सोशल मीडिया एक ऐसा प्लेटफ़ॉर्म है, जहां अगर आप असली चीज़ नहीं देंगे तो आप फौरन पकड़े जाएंगे. ऐसे लोगों से सावधान रहिए, जो ज़िंदगी भर एक ही तस्वीर बेचते रहते हैं.'' कांग्रेस से जुड़े गौरव हीराबेन की तस्वीरों के साथ ट्विटर पर लिखते हैं, ''किरण बेदी ये बेहद ख़राब तरीका है. एक गर्वनर का ऐसा करना बुरा लग रहा है. पीएम का पीआर करने के लिए आप झूठ क्यों बोल रही हैं. ये महिला हीराबेन की तरह बिलकुल नहीं दिखती हैं.'' @BeVoterNotFan ने लिखा- ये देखो, इनको दिल्ली का मुख्यमंत्री बनना था. राज मौली लिखते हैं, ''ये वीडियो नवरात्रों से शेयर की जा रही है. किरण बेदी ज़रा सोर्स चेक कीजिए.'' उत्पल पाठक लिखते हैं, ''ये ख़ूबसूरत वीडियो प्रेरणादायक है लेकिन ये मोदी की मां नहीं हैं.'' के चंद्रकुमार ने लिखा- ये मोदी की मां नहीं हैं, ज़रा चेक करके ट्वीट किया कीजिए. हालांकि कुछ ऐसे भी लोग हैं, जो इस वीडियो को सही मानते हुए बुज़ुर्ग महिला को मोदी की मां मान रहे हैं. राजदीप लिखते हैं, 'अब हमें मालूम चला कि मोदी को इतना ताक़त कहां से मिलती है. मोदी की मां प्रेरण देती हैं.' मुरलीधरण ने लिखा- ये प्रशंसा योग्य है. 97 साल की उम्र में ऐसी स्पिरिट. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

पुडुचेरी की उपराज्यपाल किरण बेदी का ट्विटर पर शेयर किया एक वीडियो चर्चा में है.


Prompt:
Summarize the following text in Hindi.

Text:
कई लोग इसी तरह से सोशल साईट पर मर्दों से दोस्ती करते हैं फिर उनसे वेबकैम के सामने निर्वस्त्र होने की गुहार की जाती है. ऐसा करते ही उनकी तस्वीरें रिकॉर्ड कर ली जाती हैं जिसके बाद धमकी मिलने और ब्लैकमेलिंग का सिलसिला शुरू हो जाता है. धमकी मिलती है कि अगर उन्होंने पैसे न दिए तो इस तरह की बात फैला दी जाएगी कि वो बाल यौन शोषण में लिप्त हैं. फ़्रांस की पुलिस का कहना है कि उन्हें हर दिन इस तरह की शिकायतें मिल रही हैं. पुलिस का कहना है कि ऐसे बहुत सारे मामले शायद पुलिस के पास पहुंच ही नहीं रहे. तजुर्बा इस तरह के धोखे में फंस चुके एक शख्स इस शर्त पर अपना तजुर्बा बताने को तैयार हैं कि उनकी पहचान ज़ाहिर नहीं की जाएगी. वो कहते हैं, "उसने मुझे मैसेज भेजा, मैं बहुत ख़ुश था क्योंकि लड़कियां सामान्यत: इन मामलों में पहल नहीं करती हैं." "उसने मुझसे कहा कि वो फ्रांस के लियोन की रहने वाली है, लेकिन फिलहाल छुट्टियों बिताने आईवरी कोस्ट में है. हमने कुछ देर एमएसएन पर चैट किया जिस दौरान मैंने उसका वीडियो भी देखा. वो एक बहुत ख़ुबसुरत फ्रांसीसी लड़की थी, बहुत ही ख़ुबसुरत." "कुछ देर के बाद मुझे साइट पर उसका वीडियो दिखने लगा जिसमें वो अपने कपड़े उतार रही थी. मुझे बिल्कुल अहसास नहीं हुआ कि ये रिकॉर्डेड वीडिया था, मुझे लगा ये लाइव है." इरादा लेकिन फिर उसका असल मक़सद साफ़ हो गया. "लगभग पांच मिनट बाद ही मुझे एक मैसेज मिला: मैंने आपकी पूरी हरकत की रिकॉर्डिंग की है, ये है वो वीडियो. अगर आपने हमें पैसे नहीं भेजे तो इस रिकॉर्डिंग को यूट्यूब पर डाल दिया जाएगा." अपनी कहानी बता रहे 28-वर्षीय युवक कहते हैं, "मैंने उस वीडियो को देखा, मैं अपना चेहरा साफ़ तौर पर देख सकता था ... उसमें सब कुछ दिख रहा था." वीडियो के नीचे पीड़ित युवक का नाम था, साथ ही लिखा था कि वो एक लड़की के सामने अश्लील हरकतें कर रहे थे. ब्लैकमेल का शिकार हुए लोगों में से कुछ ने आत्महत्या कर ली. उनसे 600 डॉलर अबिदजान के एक पते पर भेजने की मांग की गई थी. बदनामी का डर पुलिस का कहना है कि दुर्भाग्य से इस तरह के मामले इतने निजी होते हैं कि ज़्यादातर लोग पुलिस के पास जाते ही नहीं. लोगों की मान-मर्यादा का प्रबंधन करने वाली कंपनी 'रेप्यूटेशन स्क्वॉड' कहना है कि जो लोग इस तरह के जाल में फंसते हैं वो कई तरह की कहानियां गढ़ते हैं और सीधे तौर पर नहीं बताना चाहते कि वो किसी से इंटरनेट पर मिले और कैमरे पर कपड़े उतारने को तैयार हो गए. लेकिन कंपनी का कहना है इस तरह के 95 फ़ीसद मामले इंटरनेट ब्लैकमेल के होते हैं. कई ऐसे मामले भी सामने आए हैं जहां पैसे न दिए जाने की सूरत में ब्लैकमेल करनेवाले पुलिस का भेस बनाकर लोगों के घर तक पहुंच गए हैं. जानकारों का कहना है कि लोगों को मालूम होना चाहिए कि इंटरनेट पर डाली गई चीज़ वहां से हटाई भी जा सकती है और यूट्यूब सेक्स से संबंधी वीडियो अपने साइट पर नहीं रहने देते हैं. पुलिस का कहना है कि जो सीधे पुलिस को इस तरह के मामले की जानकारी देने से डरते हैं वो कम से कम इसे उनकी वेबसाइट पर डाल सकते हैं.

Summary:

अगर सोशल नेटवर्किंग साईट पर कोई महिला आपसे अंतरंग होने का निवेदन करें तो बचें, क्योंकि कई पुरूष महिला बनकर लोगों को लुभाने की कोशिश कर रहे हैं, जिसका अंजाम होता है ब्लैकमेलिंग.


Prompt:
Summarize the following text in Hindi.

Text:
वाराणसी में फ्लाईओवर का एक हिस्सा गिरने से 18 लोगों की मौत हो गई थी और कई घायल हो गए थे. पुलिस ने कहा है कि उन्होंने उत्तर प्रदेश राज्य सेतु निगम को पांच चेतावनी पत्र भेजे थे, लेकिन किसी पर भी ध्यान नहीं दिया गया. पुलिस ने ये भी कहा था कि निर्माण के दौरान यातायात सुरक्षा नियमों का पालन नहीं किया जा रहा है. इसी मुद्दे पर पुलिस ने निगम के ख़िलाफ़ एफ़आईआर भी दर्ज की थी. अख़बार ने पुलिस महानिरीक्षक दीपक रतन के हवाले से कहा है, "पिछले साल नवंबर के बाद से हमने निगम को पांच पत्र लिखे और निर्माण के दौरान सुरक्षा नियमों का पालन सुनिश्चित करने को कहा था." निगम को फ्लाईओवर के हिस्से का निर्माण करने के दौरान अपने कर्मचारियों को ट्रैफिक के सुरक्षित संचालन पर लगाना चाहिए था या फिर वो पुलिस की मदद भी मांग सकते थे. पुलिस ने 19 फ़रवरी को निगम के परियोजना प्रबंधक के ख़िलाफ़ प्राथमिकी भी दर्ज की थी. ये होता... तो शायद बनारस हादसा न हुआ होता.. वाराणसी पुल हादसा: वो जिन्हें मौत छूकर निकल गई केजरीवाल को समन इंडियन एक्सप्रेस के मुताबिक दिल्ली के मुख्य सचिव अंशु प्रकाश पर कथित हमले के मामले में मुख्यमंत्री अरविंद केजरीवाल को पुलिस ने समन जारी किया है. बुधवार को सिविल लाइंस थाना पुलिस ने मुख्यमंत्री को नोटिस भेजकर पूछताछ के संबंध में सूचना दे दी है. पुलिस ने उनसे 18 मई को सुबह 11 बजे घर अथवा अपने कार्यालय में मौजूद रहने के लिए कहा है. उनकी सुविधा के अनुसार पुलिस ने घर अथवा कार्यालय जाकर पूछताछ करने का निर्णय लिया है. इसी साल 19 फ़रवरी की आधी रात 12 बजे मुख्यमंत्री केजरीवाल के सिविल लाइंस स्थित आवास पर मुख्य सचिव अंशु प्रकाश को बुलाया गया था. वहां पहले से एक कमरे में अरविंद केजरीवाल, उप मुख्यमंत्री मनीष सिसोदिया, आप के 11 विधायक व वीके जैन मौजूद थे. मुख्य सचिव का आरोप है कि बैठक के दौरान आप के विधायकों ने उनके साथ बदसलूकी और मारपीट की. माफ़ियों से केजरी की साख दांव पर, 'आप' का क्या? चेक से एक करोड़ की रिश्वत टाइम्स ऑफ़ इंडिया के मुताबिक सीबीआई ने पंजाब नेशनल बैंक घोटाले में दूसरी चार्जशीट दाखिल कर दी है. इसमें आरोप लगाया गया है कि बैंक के रिटायर्ड मैनेजर गोकुलनाथ शेट्टी ने रिश्वत के रूप में एक करोड़ रुपए का चेक लिया. सीबीआई ने आरोप पत्र में ये भी कहा कि नीरव मोदी और मेहुल चौकसी अभी फ़रार हैं. घोटाले में इलाहाबाद बैंक की मुख्य कार्यकारी अधिकारी ऊषा अनंतसुब्रमण्यम को भी अभियुक्त बनाया गया है. पीएनबी घोटाला कांग्रेस के लिए संजीवनी का काम करेगा? फ़ेसबुक पर 58 करोड़ फ़र्जी अकाउंट बंद जनसत्ता के मुताबिक सोशल नेटवर्किंग साइट फ़ेसबुक ने 2018 के पहले तीन महीने में 58 करोड़ से अधिक फ़र्जी अकाउंट बंद किए हैं. इसके अलावा फ़ेसबुक भड़काऊ या हिंसक चित्र, आतंकवादी दुष्प्रचार या घृणा फैलाने वाले अकाउंट के ख़िलाफ़ भी क़दम उठा रहा है. कंपनी ने कहा है कैंब्रिज एनालिटिका डेटा कांड के बाद पारदर्शिता की दिशा में क़दम उठाते हुए ये कार्रवाई की गई है. अब फ़ेसबुक पर कर सकेंगे पुरानी हिस्ट्री को डिलीट (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

इंडियन एक्सप्रेस के मुताबिक वाराणसी में जिस फ्लाईओवर का हिस्सा गिरा था, उसे बनाने वाली कंपनी को उत्तर प्रदेश पुलिस ने पाँच चेतावनी पत्र भेजे थे.


Prompt:
Summarize the following text in Hindi.

Text:
ये उपग्रह रूस से छोड़ा गया. माना जा रहा है कि ये उपग्रह ज़मीन पर पड़ी 70 सेंटीमीटर आकार की छोटी चीज़ों की भी स्पष्ट तस्वीरें ले सकता है. एक अधिकारी के मुताबिक इसे चालू होने में अभी कुछ दिन लगेंगे. इसराइल के रक्षा मंत्री शॉल मोफ़ाज़ ने कहा है कि नाज़ी हॉलोकास्ट के बाद ईरान का परमाणु कार्यक्रम यहूदियों के लिए सबसे बड़ा खतरा है. लेकिन ईरान इस बात से इनकार करता रहा है कि वो परमाणु बम बना रहा है. ईरान के राष्ट्रपति महमूद अहमदीनेजाद ने कई बार इसराइल विरोधी बयान दिए हैं जिसमें 'इसराइल को नष्ट करने' जैसे बयान भी शामिल हैं. उन्होंने हाल ही में कहा था कि 'इसराइल का अस्तित्व एक स्थाई खतरा' है. महमूद अहमदीनेजाद ये भी कह चुके हैं कि 'नाज़ी जनसंहार एक मिथक' था. इसराइली रक्षा मंत्री ने कहा है कि इरोस-बी उपग्रह की मदद से इसराइल को ज़्यादा ख़ुफ़िया जानकारी मिल पाएगी. इस उपग्रह के निर्माण में इमेजसैट इंटरनेशनल फ़र्म ने मदद की है. इस कंपनी के अधिकारी शिमोन ने रॉयटर्स को बताया, "सब कुछ योजना के मुताबिक हुआ." उन्होंने बताया कि इस उपग्रह की पहुँच ईरान समेत दुनिया भर में है.

Summary:

इसराइल ने इरोस-बी नाम के एक उपग्रह का प्रक्षेपण किया है और अधिकारियों के मुताबिक इस उपग्रह के ज़रिए ईरान के परमाणु कार्यक्रम की जासूसी की जाएगी.


Prompt:
Summarize the following text in Hindi.

Text:
लग रहा था कि भारत के कूटनीतिक दबाव के कारण पाकिस्तान अंतराष्ट्रीय जगत में अलग थलग पड़ रहा है और भारत जिन तत्वों के ख़िलाफ़ पाकिस्तान से कार्रवाई की उम्मीद रखता है, उस तरह की कार्रवाई पाकिस्तान को करनी पड़ सकती है. लेकिन भारत के इस दावे को पाकिस्तान ने सिरे से ठुकराकर एक बार फिर ये सवाल खड़ा कर दिया है कि क्या भारत पाकिस्तान पर जो दबाव बनाने की कोशिश कर रहा है, उसमें कामयाब हो रहा है या फिर हालात वही बन रहे हैं जैसे भारत की संसद पर हमले के बाद बने थे. यानि दोनों देशों के बीच तनाव अपने चरम पर पहुँचा और फिर सब कुछ पहले जैसा हो गया. पूर्व राजनयिक जी पार्थसारथी मानते हैं कि भारत के अभी तक के कूटनीतिक दबाव के कोई मायने नही हैं और भारत को कठोर और सीधी कार्रवाई का विकल्प चुनना चाहिए. वो कहते हैं कि भारत दूसरे देशों से चाहता है कि वे पाकिस्तान पर कार्रवाई करने का दबाव बनाएँ, पर ख़ुद कोई ऐसा क़दम नहीं उठा रहा है जिससे ये संदेश जाए की भारत कठोर क़दम उठाने को तैयार है. उनका कहना है कि भारत को कम से कम अपने राजदूत को वापस बुलाना चाहिए और ये संदेश देना चाहिए की भारत पाकिस्तान के साथ कूटनीतिक संबध तोड़ लेगा. लेकिन हिन्दुस्तान टाइम्स के विदेशी मामलों के संपादक अमित बरुआ मानते हैं कि मुद्दा आतंकवाद है युद्ध नहीं. उनके अनुसार पाकिस्तान ने बड़ी सफ़ाई से और काफ़ी हद तक कामयाबी से मुंबई के चरमपंथी हमलों के बाद आतंकवाद पर चली बहस को युद्ध की बहस में बदल दिया. उनका मानना है कि भारत को अब भी कूटनीतिक दबाव के रास्ते पर ही चलना चाहिए और फोकस आतंकवाद पर ही होना चाहिए. और दबाव की ज़रूरत हालांकि पार्थसारथी मानते हैं कि भारत पाकिस्तान पर अंतरराष्ट्रीय दबाव तभी बढ़ा पाएगा जब वो पाकिस्तान के ख़िलाफ़ कड़े क़दम उठाने की बात के बजाए, कुछ क़दम उठा कर दिखाए और उसके आगे के विकल्प भी खुले रखे यानि नौबत युद्ध की आए तो आए. उनके अनुसार सरकार ने अभी तक ऐसी इच्छाशक्ति नही दिखाई है. अमित बरुआ एक हद तक पार्थसारथी की बात का समर्थन करते हैं. वो भी मानते हैं कि जब तक पाकिस्तान मुंबई पर हुए हमलों के संदर्भ में भारत की मांगों पर ठोस क़दम नही उठाता है तब तक भारत और पाकिस्तान के संबंध सामान्य नहीं होने चाहिए. यहां तक कि भारत पाकिस्तान के साथ कूटनीतिक संबध भी तोड़ ले. लेकिन वो मानते हैं कि युद्ध कम से कम अभी की सूरत में भारत के लिए सही विकल्प नहीं है पर कहते हैं कि पाकिस्तान को भी समझना होगा कि अगर उसने अपनी ज़मीन से भारत पर होने वाले हमले नहीं रोके तो सरकार सीधी कार्रवाई करने के दबाव को ज़्यादा नहीं टाल पाएगी. अमित बरुआ कहते हैं कि उनकी ये राय अभी के हालात में है, लेकिन अगर भारत पर कोई और चरमपंथी हमला हो जाता है, तो कहना मुश्किल होगा की भारत सरकार क्या विकल्प चुनेगी. वो कहते हैं कि हमें ये नही भूलना चाहिए कि भारत में मुंबई हमला अकेला हमला नहीं हुआ है, उससे पहले भी कई हमले हुए हैं और देश में भारी गुस्सा है और अगर ये हमले नहीं रूकते तो फिर सरकार सीधी कार्रवाई के दबाव को कितना झेल पाएगी, कहना मुश्किल है. कुल मिलाकर भारत में इस बात पर अब भी बहस चल रही है कि मुंबई पर हुए हमलों के बाद पाकिस्तान के साथ किस तरह के संबंध रखे जाएं, कूटनीतिक दबाव के रास्ते पर चला जाए या फिर सीधी कार्रवाई का विकल्प चुना जाए. लेकिन एक बात कही जा सकती है कि वो लोग भी जो अभी तक सीधी कार्रवाई के विकल्प से बचने की बात करते रहे हैं, वो भी पाकिस्तान के रवैये को देखते हुए भारत के क़दमों को सख़्त करने की बात कहने लगे हैं. ऐसे लोग भी कूटनीतिक संबंध तोड़ने को सही ठहरा रहे हैं और कहने लगे हैं कि अगर पाकिस्तान का रवैया यही रहता है तो सीधी कार्रवाई का दबाव सरकार ज़्यादा दिन नहीं झेल पाएगी.

Summary:

मुंबई पर हुए चरमपंथी हमलों के बाद भारत ने पाकिस्तान पर जिस तरह से अंतरराष्ट्रीय दबाव बढाना शुरू किया, उससे भारत सरकार का रूतबा कुछ बढता नज़र आ रहा था.


Prompt:
Summarize the following text in Hindi.

Text:
डोपिंग से दागदार हुई आर्मस्ट्रॉन्ग की महानता उसाडा ने बुधवार को कहा है कि वो 41 वर्षीय आर्मस्ट्रॉन्ग के खिलाफ मामले की पूरी रिपोर्ट सौंपेगी. इस रिपोर्ट में आर्मस्ट्रॉन्ग के उन पूर्व 11 साथियों के गवाही भी शामिल हैं जो यूएस पोस्टल सर्विस की टीम में उनके साथ रहे हैं. वैसे आर्मस्ट्रॉन्ग डोपिंग के आरोपों को गलत बताते हैं लेकिन उन्होंने उसाडा के आरोप का प्रतिवाद भी नहीं किया है. 'पक्के' सबूतों का दावा उसाडा के मुख्य कार्यकारी ट्राविस टी टायगार्ट ने एक बयान में कहा कि आर्मस्ट्रॉन्ग की टीम के खिलाफ डोपिंग के "पक्के और ठोस सबूत" हैं. वे आर्मस्ट्रॉन्ग के मामले में अपना "तार्किक फैसला" अंतरराष्ट्रीय साइकलिंग संघ (यूसीआई), विश्व एंटी डोपिंग एजेंसी (वाडा) और विश्व ट्रायथलॉन निगम को भेजेंगे. यूसीआई के पास उसाडा के फैसले के खिलाफ वाडा से शिकायत करने के लिए 21 दिन का समय है. ऐसा न करने पर उसे आर्मस्टॉन्ग के सभी सात टूर डे फ्रांस खिताब छीनने के फैसले पर अमल करना होगा और उन पर आजीवन प्रतिबंध भी लगाना होगा. आर्मस्ट्रॉ़न्ग अभी ट्रायथलॉन में हिस्सा ले रहे हैं. अपने बयान में टायगर्ट ने कहा कि एक हजार से ज्यादा पन्नों वाली रिपोर्ट में आर्मस्ट्रॉन्ग के खिलाफ “जबरदस्त” सबूत हैं. इसमें 26 लोगों की गवाहियां हैं जिनमें 15 लोगों को यूएस पोस्टल सर्विस टीम और डोपिंग की गतिविधियों की जानकारी रही है. यूसीआई पर आरोप आर्मस्ट्रॉन्ग के नाम कई रिकॉर्ड हैं उन्होंने कहा कि टीम की डोपिंग साजिश "पेशेवर तरीके से तैयार की गई जिसमें खिलाड़ियों को इस तरह खतरनाक दवाएं लेने के लिए तैयार और मजबूर किया जाता है ताकि वे पकड़े न जा सके. इससे उनके बारे में किसी को पता भी नहीं चलता था और प्रतियोगिताओं में कामयाबी पाते रहे." आर्मस्ट्रॉन्ग के जिन पूर्व साथियों ने गवाही दी है उनमें ग्रेओर्ग हिनकैपी, टेलर हैमिल्टन और फ्लोयड लैंडिस शामिल हैं. डोपिंग के कारण ही लैडिंस का 2006 का टूर डे फ्रांस खिताब छीन लिया गया था. उन्हें हाल ही में स्विस अदालत ने अंतरराष्ट्रीय साइकलिंग यूनियन की मानहानि का दोषी करार दिया था. लैंडिस ने आरोप लगाया कि यूसीआई ने आर्मस्ट्रॉन्ग को डोपिंग के आरोपों से बताया.

Summary:

अमरीका की एंटी डोपिंग एजेंसी (उसा़डा) का कहना है कि मशहूर साइकलिस्ट लांस आर्मस्ट्रॉन्ग की टीम ने डोपिंग का सबसे "अत्याधुनिक, पेशेवर और सफल तरीका अपनाया, जो अब तक खेल की दुनिया में देखने को नहीं मिला."


Prompt:
Summarize the following text in Hindi.

Text:
सुनिए उनकी दास्तान उन्हीं की ज़ुबानी... "जब मेरी बेटी पैदा हुई तो मेरे पहले से ही दो बेटे थे. एक पाँच साल का और दूसरा एक साल का. ग़रीबी का यह हाल था कि छोटे बेटे को पानी में चीनी घोल कर पिलाती थी, दूध के पैसे ही नहीं थे. न मेरी कोई नौकरी थी और न ही परिवार. जब मैंने बच्ची के पिता को अपने गर्भवती होने की ख़बर दी तो उसका कहना था, जो चाहे करो, मेरा इससे कोई लेनादेना नहीं है. फिर वह एक दूसरी औरत के साथ अमरीका चला गया. तीन बच्चों को पालना मेरे बस की बात नहीं थी. एक महिला जिससे मैं अपना दुख बांटती थी, उसीने मुझे इस गोद देने की प्रक्रिया के बारे में बताया. मुझे भी लगा, मेरी बेटी को सहारे और अच्छे परिवार की ज़रूरत है जो मैं नहीं दे पाऊँगी. अब मैं ख़ुद उसी एजेंसी में काम कर रही हूँ और अपने दो बच्चों का पेट भर रही हूँ. अब हालात कुछ बेहतर हैं. मेरे बेटे स्कूल भी जाने लगे हैं. मैं अधिकारियों से काग़ज़ात ले कर उन माँओं के हस्ताक्षर कराती हूँ जो अपना बच्चा गोद देना चाहती हूँ. मैं जान सकती हूँ मैं समझ सकती हूँ वे किन हालात से गुज़र रही हूँ क्योंकि यह मुझ पर भी बीत चुका है. मैं जानती हूँ इन बच्चों का जीवन बेहतर होगा क्योंकि उनका घर होगा और वे इसलिए बीमार नहीं पड़ेंगे या उनकी जान नहीं जाएगी क्योंकि उनके पास खाने को कुछ नहीं है. मैं झूठ नहीं बोलूँगी, अपनी बच्ची को देखने को मेरा दिल तरसता है. लेकिन मैं यह भी जानती हूँ कि वह मेरे पास रहती तो ज़िंदा नहीं रहती. उसे एक अमरीकी माँ ने गोद लिया है. मुझे कुछ काग़ज़ों पर दस्तख़त करने पड़े. फिर मेरी डीएनए जाँच हुई यह देखने के लिए कि मैं ही उस बच्ची की माँ हूँ. मुझे नहीं पता वह अब कहाँ है. मैं उसे वापस नहीं लाना चाहती लेकिन उसे देखना चाहती हूँ. या कम से कम उसकी तस्वीर देखना चाहती हूँ कि वह अब कैसी लगती है. मैं रोज़ प्रार्थना करती हूँ कि वह कभी न कभी मुझे दिखे. चाहे उस समय वह 15 या 20 साल की क्यों न हो चुकी हो. अब मेरा कोई पति नहीं है. सिर्फ़ दो बेटे हैं. मेरे माता-पिता को इस बच्ची के बारे में कभी पता नहीं चला. मैंने ये सब अपने तक ही सीमित रखा. बस मेरा बड़ा बेटा इस बारे में जानता है. वह मुझसे पूछता है कि मैंने ऐसा क्यों किया. वह सोचता है कि काश आज उसकी बहन उसके साथ होती. लेकिन वह यह भी जानता है कि हम सब किस मुश्किल दौर से गुज़रे हैं. मैं अपनी बच्ची को अपने पास रखती तो उसे खिलाती क्या. मेरे पास और कोई चारा ही नहीं था".

Summary:

गुआतेमाला सिटी की 34 वर्षीया रोज़ा-मारिया मेंडिज़बाल ने सात साल पहले अपनी बेटी को किसी और को गोद दे दिया था. लेकिन वह आज भी उसे देखने को तड़प रही हैं.


Prompt:
Summarize the following text in Hindi.

Text:
संसद में खाद्य सुरक्षा विधेयक के पारित होने के बाद एक से तीन रुपए प्रति किलो की रियायती दर पर देश की दो तिहाई आबादी को हर महीने 5 किलो तक अनाज मिल सकेगा. इस महत्वाकांक्षी योजना में 82 करोड़ लोगों को सस्ता अनाज उपलब्ध कराने का प्रावधान है. लोकसभा में इस योजना पर विपक्ष ने कई सवाल उठाए और संसद के बाहर भी इसकी आलोचना की जा रही है. एक तर्क ये है कि सरकार का घाटा पहले ही काफी ज़्यादा है, ऊपर से इस योजना पर अरबों डॉलर का खर्च देश की अर्थव्यवस्था को हिलाकर रख देगा. पक्ष-विपक्ष के तर्क कांग्रेस पर आरोप लगे हैं कि वो चुनावों को ध्यान में रखकर खाद्य सुरक्षा बिल लेकर आई है. इस योजना के पक्ष में अभियान चलाने वालों में से एक रीतिका खेड़ा कहती हैं कि इस योजना पर होने वाले खर्च को बढ़ा-चढ़ा कर बताया जा रहा है. उनका कहना है, "इस बिल के तहत तीन योजनाएं पहले ही चालू हैं जिन पर सरकार पैसे खर्च कर रही है. इस बिल पर सरकार का जो खर्च बढ़ेगा वो केवल 30 हज़ार करोड़ का है. सरकार हर साल पाँच लाख करोड़ के टैक्स माफ कर देती है. हर साल सिर्फ सोना और हीरा उद्योग को 60 हज़ार करोड़ की टैक्स माफ़ी का लाभ मिलता है. इस लाभ को आधा क्यों नहीं कर सकते?" विपक्ष ने सरकार की नीयत पर भी शक जताया है. समाजवादी पार्टी अध्यक्ष मुलायम सिंह यादव ने कहा कि सरकार की एक निगाह आम चुनाव पर टिकी है. दूसरे अन्य नेताओं ने सवाल उठाया है कि ये बिल चार साल पहले क्यों नहीं लाया गया. इस पर रीतिका खेड़ा कहती हैं, "देर आयद, दुरुस्त आयद. देर से आया लेकिन ठीक तरह से आया." सामाजिक कार्यकर्ता और पूर्व नौकरशाह हर्ष मंदर का कहना है, "अगर कोई सरकार चुनाव में वोट हासिल करने के लिए कोई क़दम उठाती है तो लोकतंत्र में ये चलता है." हर्ष मंदर भी इस बात को मानते हैं कि बिल देर से आया लेकिन कम से कम आया तो. कालाबाज़ारी इस योजना के तहत राशन की दुकानों से अनाज आम लोगों को दिया जाएगा. लेकिन आम धारणा ये है कि राशन की दुकानों से अनाज की कालाबाज़ारी होती है. भ्रष्टाचार का ये हाल है तो आम लोगों को लाभ आखिर किस तरह से मिल सकेगा. रीतिका खेड़ा कहती हैं राशन की दुकानों के सिस्टम में सुधार लाने की ज़रूरत है लेकिन इसका मतलब ये नहीं कि इस योजना में कोई खामी है. सरकार ये दावा करती है कि इस योजना से 82 करोड़ लोगों को फायदा होगा लेकिन क्या बेघर लोगों को इस का लाभ होगा? क्या उन लाखों लोगों के पेट भरेंगे जो सड़कों पर या ट्रैफिक सिग्नलों पर भीख मांगते हैं? रीतिका के अनुसार इस बिल में ऐसे लोगों के पेट भरने का कोई प्रावधान नहीं है और ये "इस बिल की एक बड़ी कमजोरी है." (बीबीसी हिन्दी के एंड्रॉएड ऐप के लिए आप यहां क्लिक कर सकतें हैं. आप हमें फ़ेसबुक और ट्विटरपर फ़ॉलो भी कर सकते हैं.)

Summary:

यूपीए सरकार का ऐतिहासिक लेकिन विवादास्पद खाद्य सुरक्षा विधेयक सोमवार रात लोकसभा में पारित हो गया. राज्य सभा से भी इस बिल के पारित होने की पूरी संभावना है.


Prompt:
Summarize the following text in Hindi.

Text:
इस याचिका में इस मामले की सीबीआई से जाँच कराने और अवशेषों का डीएनए परीक्षण कराने का अनुरोध किया गया है. ये याचिका 2002 के दंगों में मारे गए परिजनों की ओर से दायर की गई है. याचिकाकर्ता अमीना हबीब रसूल का जवान बेटा सांप्रदायिक दंगों में मारा गया था. दूसरा याचिकाकर्ता स्टीज़न्स फोर पीस नामक ग़ैरसरकारी संगठन है. स्टीज़न्स फ़ॉर पीस नामक ग़ैरसरकारी संगठन की तीस्ता सीतलवाड़ का कहना है कि ये अवशेष गोधरा के बाद हुए सांप्रदायिक दंगों में मारे गए लोगों के हो सकते हैं. उनका कहना था कि सीबीआई से जाँच कराई जानी इसलिए ज़रूरी है क्योंकि राज्य की पुलिस पर लोगों का भरोसा नहीं है. इस याचिका पर गुरुवार को सुनवाई होने की उम्मीद की जा रही है. मामला ग़ौरतलब है कि पंचमहल ज़िले में कुछ ग्रामीणों को एक क़ब्रगाह से कुछ मानव अवशेष मिले थे. सामाजिक कार्यकर्ताओं ने दावा किया है कि ये मानव अवशेष उन मुसमलानों के हैं जिन्हें मार्च 2002 में सांप्रदायिक दंगों के दौरान एक भीड़ ने मार दिया था. इधर पुलिस ने इस इलाक़े की घेराबंदी कर दी है और बुधवार को उसने कुछ नमूने भी इकट्ठे किए. ज़िले के पुलिस अधीक्षक जेके भट्ट ने बीबीसी को बताया कि पोस्टमार्टम के बाद नगरपालिका ने यहाँ कुछ शवों को दफना दिया था. पंचमहल ज़िले के पंडारवड़ा गाँव में मार्च 2002 में एक भीड़ ने 26 मुसलमानों की हत्या कर दी थी. एक सामाजिक कार्यकर्ता सुहेल टोपीवाला ने दावा किया कि पुलिस ने सिर्फ़ आठ लोगों की मौत का मामला दर्ज किया था और कोई भी शव परिजनों या रिश्तेदारों को नहीं सौंपा गया था. ग़ौरतलब है कि फ़रवरी 2002 में गोधरा में एक रेलगाड़ी में आगज़नी की घटना के बाद राज्य में बड़े पैमाने पर सांप्रदायिक दंगे शुरू हो गए थे जो कई महीने चले थे. आधिकारिक आँकड़ों के अनुसार इनमें एक हज़ार से ज़्यादा लोग मारे गए थे जिनमें ज़्यादातर मुसलमान थे. हालांकि ग़ैरसरकारी संगठन मारे गए लोगों की संख्या दो हज़ार से ज़्यादा बताते हैं. दंगों से निपटने के तरीके को लेकर राज्य की नरेंद्र मोदी सरकार की आलोचना हुई थी और आरोप लगे थे कि राज्य सरकार दंगों के प्रभावित लोगों को न्याय दिलाने में नाकाम रही.

Summary:

गुजरात हाई कोर्ट में पंचमहल ज़िले के एक गाँव में मिली क़ब्रगाह में मिले मानव अवशेषों के संबंध में एक याचिका दायर की गई है.


Prompt:
Summarize the following text in Hindi.

Text:
माओवादियों ने मीडिया में आई उन ख़बरों का भी खंडन किया है कि मारे गए जवानों के शवों के साथ किसी तरह की छेड़छाड़ की गई थी या कथित रूप से उनके गुप्तांग काटे गए थे. सीपीआई माओवादी के दंडकारण्य स्पेशल ज़ोनल कमेटी के प्रवक्ता विकल्प ने गुरुवार को अपने एक बयान में कहा है कि चिंतागुफा सीआरपीएफ के जवानों पर किया गया ताज़ा हमला, 11 मार्च को सुकमा ज़िले के ही भेज्जी में 12 जवानों के मारे जाने की निरंतरता है. माओवादियों ने हाल के वर्षों में किए ये हमले विकल्प ने कहा, "हम हिंसावादी नहीं हैं, लेकिन सामंती शक्तियों, देसी-विदेशी कॉर्पोरेट घरानों का प्रतिनिधित्व करने वाली केंद्र-राज्य सरकारों द्वारा हर पल किए जा रहे हिंसा के प्रतिरोध में और पीड़ित जनता के पक्ष में खड़े होकर अनिवार्यतः हिंसा को अंजाम देने के लिए हम बाध्य हैं." छत्तीसगढ़: माओवादी हमले में सीआरपीएफ़ के 25 जवान मारे गए माओवादी प्रवक्ता ने सुकमा के ताज़ा हमले को पिछले साल सुकमा में 9 माओवादियों और ओडिशा में कथित रूप से 9 ग्रामीणों समेत 21 माओवादियों की हत्या के जवाब में की गई कार्रवाई बताया है. माओवादियों ने कहा है कि सुरक्षा बलों के मिशन 2017 को परास्त करने के लिए ही यह हमला किया गया है. विकल्प ने अपने बयान में कहा है कि पीपल्स लिबरेशन गुरिल्ला आर्मी के हमलों में मारे गए पुलिस और अर्धसैनिक बलों के जवानों के शवों के साथ अपमानजनक व्यवहार नहीं करते हैं. विकल्प ने उन ख़बरों का खंडन किया है, जिसमें कहा गया था कि सुकमा के ताज़ा हमलों में मारे गए जवानों के गुप्तांग काट दिए गए थे. इसके उलट विकल्प ने आरोप लगाया है कि बस्तर में माओवादियों के शवों के साथ पुलिस हमेशा दुर्व्यवहार करती रही है. विकल्प ने महिला माओवादियों के शवों की अश्लील तस्वीरें और वीडियो बनाए जाने और उन्हें सोशल मीडिया में प्रसारित करने का भी आरोप लगाया है. विकल्प ने कहा, "सशस्त्र बलों के जवान व्यक्तिगत तौर पर हमारे दुश्मन नहीं हैं, वर्ग दुश्मन तो कतई नहीं हैं.'' उन्होंने कहा, ''शोषणमूलक राज सत्ता के दमनकारी राज्य मशीनरी के हिस्से के तौर पर जन दमन के औजार के रूप में वे क्रांतिकारी आंदोलन के आगे बढ़ने के रास्ते में प्रत्यक्ष रूप से आड़े आ रहे हैं.'' उन्होंने कहा, ''पार्टी, पीएलजीए, जनताना सरकारों और जनता पर हमलों को अंजाम दे रहे हैं, इसलिए अनिवार्य रूप से पीएलजीए के हमलों का शिकार बन रहे हैं." विकल्प ने सुरक्षाबल के जवानों से अपनी नौकरियां छोड़ कर राज्य के ख़िलाफ़ खड़े होने का आह्वान किया है. दूसरी तरफ इससे पहले राज्य के मुख्यमंत्री रमन सिंह ने कहा है कि सुरक्षाबल के जवानों के लगातार बढ़ते दबाव के कारण माओवादी बौखला गए हैं. मुख्यमंत्री ने सुकमा को माओवादियों की अंतिम लड़ाई करार दिया है. मुख्यमंत्री रमन सिंह ने कहा है कि घात लगाकर हमला करना नक्सलियों की कायरतापूर्ण हरकत है. हमारे बहादुर जवानों का आमने-सामने मुकाबला करने की हिम्मत नक्सलियों में नहीं है. उन्होंने कहा, "सुरक्षा बलों का दबाव नक्सलियों पर लगातार बढ़ रहा है. इस वजह से वे बौखला गए हैं. केंद्रीय रिज़र्व पुलिस बल के इन जवानों ने बस्तर में जनजीवन की सुरक्षा के लिए कर्तव्य के मार्ग पर अपने प्राणों की आहुति दी है. उनकी शहादत व्यर्थ नहीं जाएगी." (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

सोमवार को छत्तीसगढ़ के सुकमा में 25 जवानों के मारे जाने के बाद माओवादियों ने कहा है कि वे हिंसावादी नहीं हैं.


Prompt:
Summarize the following text in Hindi.

Text:
साथ ही पाकिस्तान के कुछ प्रस्तावों पर सकारात्मक प्रतिक्रिया व्यक्त करने का स्वागत किया है. भारतीय विदेश मंत्रालय के प्रवक्ता नवतेज सरना ने कहा कि पाकिस्तान एक तरह से विभिन्न मार्गों पर बसें चलाने के प्रस्ताव पर सहमत नहीं हुआ है उनका कहना था, "हमें अफ़सोस है कि पाकिस्तान ने दिल्ली-लाहौर के रास्ते में अतिरिक्त बसें चलाने के प्रस्ताव के साथ ही मुंबई-कराची, खोकरापार-मुनाबाओ और श्रीनगर-मुज़फ़्फ़राबाद के बीच नई सेवा शुरू करने का प्रस्ताव स्वीकार नहीं किया है." दूसरी तरफ़ पाकिस्तान के विदेश मंत्री ख़ुर्शीद महमूद कसूरी ने बीबीसी हिंदी सेवा से हुई बातचीत में कहा है कि वे दोनों देशों के बीच विश्वास बढ़ाने के उपायों के पक्ष में हैं. मैं दोनों देशों के बीच विश्वास बढ़ाने के पक्ष में हूँ ख़ुर्शीद महमूद कसूरी पाकिस्तान ने बुधवार को भारत के शांति के लिए रखे 12 सूत्री प्रस्तावों का स्वागत किया था लेकिन सीधे बातचीत न किए जाने को दुर्भाग्यपूर्ण बताया था. पाकिस्तान ने कहा था कि वह यातायात के नए संपर्कों को विकसित करने के लिए कार्य करेगा. भारत के दोनों कश्मीर के बीच बस सेवा चालू करने किए जाने के प्रस्ताव को पाकिस्तान के विदेश सचिव रियाज़ खोखर ने 'नेक ख्याल' बताया लेकिन इसके लिए संयुक्त राष्ट्र की निगरानी की बात कही. भारत ने पाकिस्तान के साथ संबंध सुधारने की दिशा में पिछले सप्ताह बुधवार को 12 सूत्री पहल की थी. रियाज़ खोखर ने कहा था, " हम दोनों देशों के बीच शांति स्थापित करने के लिए लगातार और गंभीर बातचीत करना चाहते हैं." उनका कहना था," हम उम्मीद करते हैं कि भारत बातचीत के बारे में अपने रुख़ की फिर समीक्षा करेगा."

Summary:

भारत ने इस बात पर खेद व्यक्त किया है कि पाकिस्तान ने उसके प्रस्तावों पर जो शर्तें लगाईं हैं वो शांति प्रक्रिया में विलंब करने वाली और अव्यावहारिक हैं.


Prompt:
Summarize the following text in Hindi.

Text:
इस बयान के बाद चीन ने कई बातें कही हैं. एक तो यह कहा है कि जनरल रावत का बयान सही नहीं है और इस बयान से दोनों देशों के रिश्तों के बीच अड़चन आ सकती है. दूसरी बात उन्होंने यह कही है कि डोकलाम उनका है और इसमें कोई दो राय नहीं. उनका कहना है कि वह राष्ट्रीय एकता के लिए पूरा दम लगा देंगे और ज़्यादा से ज़्यादा डोकलाम का विवाद भूटान और चीन के बीच है जिसमें भारत की कोई भूमिका नहीं है. जम्मू-कश्मीर की शिक्षा से सेना प्रमुख का क्या लेना-देना? क्या फिर पैदा हो सकता है डोकलाम का विवाद? पुराना राग ही अलाप रहा चीन चीन ने ऐसी कोई नई बात नहीं की है और दो बातें साफ़ हैं. पहली ये कि चीन के अंदर ही कई विशेषज्ञों और नागरिकों का मानना है कि चीन पीछे हटा है और भारत को जितना दबाना चाहिए था उतना नहीं दबाया. इसी वजह से यहां की सरकार उनकी नज़र में अपना सम्मान कम नहीं करना चाहती. इसी कारण चीन की सरकार भारत और डोकलाम पर ज़ोर-शोर से बोलती है. दूसरा यह है कि चीन परेशान है कि भारत सीमा पर पाकिस्तान को दबा रहा है. पाकिस्तान को मोहरे के रूप में चीन इस्तेमाल करता रहा है लेकिन हाल के दिनों में वह कमज़ोर हुआ है. भारतीय सेना का दबाव तो पाकिस्तान पर है ही उसके अलावा अमरीकी राष्ट्रपति डोनल्ड ट्रंप ने आर्थिक राशि को भी रोक दिया है जिससे चीन नाराज़ है. ...तो क्या भारत-चीन युद्ध टल सकता था? बाढ़ पीड़ितों के लिए काल बना भारत-चीन विवाद जनरल को चुप रहना चाहिए था? लेकिन सबसे बड़ा सवाल यह है कि भारत की इतनी मज़बूती के चलते भी क्या जनरल रावत को ऐसी बात कहनी चाहिए थी? मुझे लगता है कि ये सोची समझी रणनीति है और चीन को कितना भी होशियार समझा जाए लेकिन वह इस जाल में फंस रहा है. मुझे पूरा विश्वास है कि प्रधानमंत्री से मशविरे के बाद ही ऐसी बात कही गई है. प्रधानमंत्री अगर इस पूरे घटनाचक्र में शामिल नहीं होते तो वो सख़्त कदम नहीं उठाए जा सकते थे जो अब तक पाकिस्तान के ख़िलाफ़ उठाए गए हैं. वो यह देखना चाहते हैं कि किस हद तक चीन जाता है और कितना आपा खोता है? तो अंजाम के लिए तैयार रहे भारत: पाकिस्तान चीन ने अब अफ़ग़ानिस्तान पर खेला बड़ा दांव? मोदी और शी जिनपिंग ये भी देखा गया है कि हालत हद से बदतर होते हुए भी चीन-भारत के बीच शांति बरकरार है और शी जिनपिंग और नरेंद्र मोदी के बीच एक अच्छा रिश्ता बना हुआ है. चीन रिश्ते बिगाड़ना नहीं चाहता है. आगे बहुत बड़ा परिवर्तन नहीं आएगा क्योंकि दोनों देश युद्ध नहीं चाहते हैं. जनरल रावत के बयान से कोई फ़र्क नहीं पड़ेगा. इस वक़्त सभी देश अपनी परेशानियों को झेल रहे हैं. जनरल रावत को भी अपने तरीके को सीमित करना ज़रूरी है क्योंकि भारत एक साथ दो मोर्चे नहीं खेल सकता है. पाकिस्तान और चीन दोनों को एक साथ नहीं दबाया जा सकता है. (बीबीसी संवाददाता वात्सल्य राय से बातचीत पर आधारित. यह उनके निजी विचार हैं.) (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

डोकलाम विवाद पर भारतीय सेना प्रमुख जनरल बिपिन रावत ने कहा था कि यह क्षेत्र विवादित है और उत्तरी सीमा पर इस तरह का तनाव बड़े संघर्ष का रूप ले सकता है.


Prompt:
Summarize the following text in Hindi.

Text:
लांसेट में छपे एक अध्ययन के अनुसार, बूढ़े होने पर भी चीमेने लोगों के दिल की धमनियां बंद नहीं होतीं. शोधकर्ताओं का कहना है कि बिल्कुल अलग ख़ुराक और रहने के तौर तरीक़ों के कारण 'यह बेहद असाधारण आबादी' है. बोलीविया में अमेज़न के बारिश वाले जंगलों में चीमेने लोगों की क़रीब 16,000 की आबादी है. ये मैनीक्वी नदी के किनारे शिकार, मछली और खेती-बारी पर निर्भर है. उनकी ज़िंदगी के तौर तरीक़े, हज़ारों साल पहले इंसानी सभ्यता से मिलते जुलते हैं. यहां पहुंचने के लिए वैज्ञानिकों और चिकित्सकों को लंबी यात्रा करनी पड़ी. दिल के मरीज़ों के लिए एक बहुत अच्छी ख़बर क्या आपको खाने में सुपरफूड की जरूरत है? चीमेने से आपकी ख़ुराक कैसे अलग है? जापान के लोगों पर चर्बी क्यों नहीं चढ़ती इसका मतलब है- युवा औरतों में होता है अजीब किस्म का हार्ट अटैक यूँ ही नहीं बढ़ जाती है पुलिस वालों की तोंद यहां मर्द प्रति दिन 17,000 क़दम, जबकि महिलाएं 16,000 क़दम चलती हैं. 60 साल से ऊपर के लोगों का औसत चलना भी 15,000 क़दम होता है. शोधकर्ताओं में से एक कैलीफ़ोर्निया में लॉन्ग बीच मेमोरियल मेडिकल सेंटर से जुड़े डॉ ग्रीगोरी थॉमस कहते हैं, "इससे वो व्यायाम का अधिकतम स्तर हासिल कर लेते हैं." दिल कितना मजबूत? जाम हुई धमनियों के कारण होने वाले दिल के दौरे के लिए कोरोनरी आर्टरी कैल्शियम (सीएसी) प्रमुख रूप से ज़िम्मेदार होता है. 10 बार फल-सब्जी खाइए, उमर बढ़ाइए! ज्यादा तेल-घी वाला खाना भी करता है लिंग भेद 705 लोगों पर किए गए अध्ययन में पता चला कि 45 साल की उम्र तक किसी चीमेने की धमनियों में सीएसी बिल्कुल नहीं था, जबकि इसी उम्र के 25% अमरीकियों में ये पाया जाता है. 75 साल की उम्र तक पहुंचते पहुंचते दो तिहाई चीमेने लोगों में सीएसी बिल्कुल नहीं होता, जबकि इसी उम्र के 80% अमरीकियों में ये पाया जाता है. कैलीफोर्निया यूनिवर्सिटी के एंथ्रोपोलॉजी के प्रोफ़ेसर माइकल गुर्वेन ने बीबीसी को बताया, "उपलब्ध आंकड़ों में किसी भी आबादी के मुक़ाबले यह बहुत ज़्यादा कम है." चार हफ्तों में दो इंच तोंद कम करना मुमकिन है? कई महिलाओं को ही नहीं पता फीमेल कंडोम के बारे में उनके मुताबिक, "इस आंकड़े के नज़दीक केवल जापानी महिलाएं हैं." प्रो गुर्वेन ने कहते हैं, "हफ़्ते में एक बार व्यायाम से काम नहीं चलेगा, साइकिल से काम पर जाएं, सीढ़ियों का इस्तेमाल करें." एसेक्स यूनिवर्सिटी में क्लीनिकल साइकोलॉजी में रीडर डॉ गेविन सैंडरकॉक कहते हैं, "यह शानदार अध्ययन है. अभी तक यही समझा जाता था कि कार्बोहाइड्रेट्स सेहत के लिए नुकसानदायक होते हैं." (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

शोधकर्ताओं ने बोलीविया के जंगलों में रहने वाले चीमेने लोगों के दिल को दुनिया का सबसे सेहतमंद दिल पाया है.


Prompt:
Summarize the following text in Hindi.

Text:
अमरीकी विदेश मंत्रालय के डिप्लोमेटिक सिक्योरिटी सर्विसेज़ के स्पेशल एजेंट मार्क जे स्मिथ के हवाले से. पहला आरोपः वीज़ा में धोखाधड़ी खोबरागड़े ने अमरीकी विदेश मंत्रालय को जानबूझकर ऐसा रोज़गार अनुबंध दिया जिसमें ग़लत सूचना दी गई थी, जिसमें ग़लतबयानी की गई थी. यह अनुबंध खोबरागड़े ने एक अन्य व्यक्ति के लिए वीज़ा पाने के लिए प्रस्तुत किया था. (टाइटल 18, यूनाइटेड स्टेट्स कोड, सेक्शन 1546(ए) और 2) दूसरा आरोपः ग़लतबयानी खोबरागड़े ने चालबाजी करके ग़लत सूचनाएं और बयान दिए. उन्होंने नई दिल्ली स्थित अमरीकी दूतावास में एक दूसरे व्यक्ति को भी वीज़ा आवेदन के लिए जानबूझकर ग़लत बयान देने पर मजबूर किया. (टाइटल 18, यूनाइटेड स्टेट्स कोड, सेक्शन 1001 और 2) पढेंः देवयानी खोबरागड़े के मामले में अमरीकी अदालत में प्रस्तुत अभियोग पत्र स्पेशल एजेंट ने अमरीकी अदालत को यह भी बताया है कि उन्होंने ये आरोप किस आधार पर लगाए हैं. उनके द्वारा कोर्ट को बताए गए कुछ प्रमुख कारण निम्न हैं– (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

अमरीका की अदालत में प्रस्तुत अभियोग पत्र अनुसार भारतीय राजनयिक देवयानी खोबरागड़े पर धोखाधड़ी और ग़लतबयानी का आरोप है. अदालत में प्रस्तुत इस अभियोग पत्र के कुछ ख़ास बिंदु.


Prompt:
Summarize the following text in Hindi.

Text:
राज्य पुलिस ने खालसा दीवान और श्री गुरु सभा, भठिंडा के अध्यक्ष राजिंदर सिंह सिद्धू की शिकायत पर भठिंडा कोतवाली में भारतीय दंड संहिता यानी आईपीसी की धारा 295-ए के तहत मामला दर्ज किया गया है. उन पर किसी धर्म या उसकी मान्यताओं का अपमान कर वर्ग विशेष की धार्मिक भावनाओं को आहत करने के इरादे का आरोप लगाया गया है. इस मामले की जाँच क्षेत्र के पुलिस महानिरीक्षक एमके तिवारी करेंगे. इससे पहले पंजाब सरकार ने डेरा प्रमुख की सुरक्षा के लिए लगाए गए पंजाब पुलिस के चार जवानों को हटा लिया था. हालांकि इसके पीछे दलील दी गई है कि बाबा राम रहीम को पहले से ही हरियाणा सरकार की ओर से पर्याप्त सुरक्षा मिली हुई है. गुरमीत राम रहीम सिंह के ख़िलाफ़ एफआईआर दर्ज करने की कार्रवाई ऐसे समय में की गई है जब वो एक दिन पहले ही प्रेस विज्ञप्ति जारी करके पिछले दिनों की हिंसक घटनाओं पर खेद जता चुके हैं. इस बीच एक सप्ताह से जारी गतिरोध पर भविष्य की रणनीति तैयार करने के लिए अमृतसर स्थित अकाल तख़्त में प्रमुख तख़्तों के जत्थेदारों और कुछ गरमपंथी सिख संगठनों की महत्वपूर्ण बैठक भी होने वाली है. सिख संगठनों में रोष ग़ौरतलब है कि गुरमीत राम रहीम को कथित रूप से पिछले सप्ताह एक विज्ञापन में सिखों के 10वें गुरु गोविंद सिंह की वेशभूषा में दिखाया गया था जिससे सिख समुदाय में भारी नाराज़गी थी. इसके बाद सिख समुदाय के लोगों और डेरा सच्चा सौदा समर्थकों के बीच राज्य के कुछ स्थानों पर हिंसक झड़पें हुईं और बिगड़ती स्थितियों को नियंत्रित करने के लिए राज्य सरकार को भारी तादाद में अर्धसैनिक बलों की तैनाती करनी पड़ी थी. विवाद के ज़ोर पकड़ने के बाद 17 मई को तलवंडी में सिख समुदाय की एक बड़ी सभा में हुकुमनामा जारी किया गया था कि डेरा सच्चा सौदा का सामाजिक-राजनीतिक और धार्मिक बहिष्कार किया जाए. इसके अलावा पंजाब सरकार को चेतावनी दी गई थी कि डेरा प्रमुख बाबा राम रहीम को तीन दिनों के भीतर गिरफ़्तार किया जाए और पंजाब में स्थित डेरा के सभी केंद्र सील किए जाएं. शनिवार को चंडीगढ़ में कुछ गरमपंथी सिख संगठनों ने एक पत्रकार वार्ता में घोषणा की थी कि पंजाब सरकार को दी गई यह समयावधि रविवार की दोपहर 12 बजे ख़त्म हो रही है. इसके बाद सिख समुदाय की अकाल तख़्त में बैठक होगी. माना जा रहा है कि इस बैठक में सिख समुदाय की ओर से इस पूरे विवाद पर आगे की रणनीति तैयार की जा सकती है.

Summary:

पंजाब पुलिस ने रविवार को डेरा सच्चा सौदा के प्रमुख बाबा गुरमीत राम रहीम सिंह के ख़िलाफ़ धार्मिक भावना आहत करने के आरोप में भठिंडा में मामला दर्ज किया है.


Prompt:
Summarize the following text in Hindi.

Text:
कुछ पत्रकारों के मोबाईल पर आए इस संदेश में कहा गया है कि वो मुख्यमंत्री थे और आगे भी मुख्यमंत्री बने रहेंगे. हालांकि अंग्रेज़ी में लिखे गए इस एसएमएस में कहा गया है कि वो सीएम थे और सीएम रहेंगे, लेकिन आगे यह भी लिखा है कि सीएम का मतलब कॉमन मैन यानी आम आदमी भी होता है. हालांकि ये स्पष्ट है कि एसएमएस मुख्यमंत्री का ही है और वो अपनी जीत पर फिलहाल खुल कर नहीं बोल रहे हैं. मुख्यमंत्री के आवास के बाहर बड़ी संख्या में पत्रकार जमा है लेकिन अभी मोदी बाहर नहीं आए हैं. उल्लेखनीय है कि शनिवार की देर रात गुप्तचर एजेंसियों ने सूचना दी थी कि मोदी की जान को खतरा हो सकता है जिसके बाद उनके आवास के आस पास कड़ी सुरक्षा व्यवस्था की गई है. ऐसी उम्मीद की जा रही है कि वो अगले कुछ घंटों में एक बयान जारी कर सकते हैं. हालांकि कल मोदी ने सभी पत्रकारों से कहा था कि वो आज यानी मतगणना के दिन उन्हें परेशान न करें. अभी तक सारी सीटों यानी 182 सीटों पर रुझान आ चुके हैं जिसमें से बीजेपी को 117सीटों पर बढ़त मिली हुई है.

Summary:

गुजरात विधानसभा चुनावों में बीजेपी के अच्छे प्रदर्शन के बीच मुख्यमंत्री नरेंद्र मोदी ने एसएमएस के ज़रिए अपनी पहली प्रतिक्रिया दी है.


Prompt:
Summarize the following text in Hindi.

Text:
अफ़ग़ानिस्तान के फरयाब प्रांत के मयमाना शहर में हुए इस धमाके में 27 अन्य लोग घायल हुए हैं. यह जानकारी इस प्रांत के गवर्नर मोहम्मदुल्लाह बातश ने दी. अफ़ग़ानिस्तानः सोशल मीडिया के निशाने पर राष्ट्रपति चुनाव माना जा रहा है कि आत्मघाती हमलावर ने एक व्यस्त बाज़ार के प्रवेश द्वार पर ख़ुद को डेटोनेटर वाले बम से उड़ा दिया. अफ़ग़ानिस्तान में पाँच अप्रैल को राष्ट्रपति पद के लिए चुनाव होने वाले हैं. अभी तक किसी समूह ने इस हमले की जानकारी नहीं ली है. हालांकि तालिबान चरमपंथी और अल-क़ायदा से जुड़ा समूह 'इस्लामी मूवमेंट ऑफ़ उज़्बेकिस्तान' इस अशांत इलाक़े में काफ़ी सक्रिय है. बताश ने कहा कि विस्फोट के समय आत्मघाती हमलावर एक तिपहिया मोटरसाइकिल चला रहा था. उन्होंने कहा, "यह एक स्थानीय बाज़ार था. सैकड़ों स्थानीय किसान और ग्रामीण यहाँ अपना सामान बेचने आते हैं. मारे गए और घायल हुए सभी लोग आम नागरिक थे." इस घटना के एक प्रत्यक्षदर्शी सैयद आग़ा ने बीबीसी को बताया, "मैं रोटी ख़रीदने में व्यस्त था तभी मैंने ज़ोर का धमाका सुना. मैंने मृतकों को शव देखे. चारो तरफ़ ख़ून फैला हुआ था." चुनाव के लेकर विरोध अफ़ग़ानिस्तान में चुनाव के बारे में लगा एक पोस्टर अफ़ग़ानिस्तान में मौजूद बीबीसी संवाददाता के अनुसार चुनावों के दौरान सुरक्षा व्यवस्था को कई चुनौतियों का सामना करना पड़ेगा, क्योंकि चुनाव में 1990 के दशक में हुए गृहयुद्ध में भाग ले चुके पुराने कबायली सरदार और गुरिल्ला समूहों के नेता हिस्सा ले रहे हैं. तालिबान ने चुनाव में हिस्सा लेने वालों को निशाना बनाने की धमकी दी है. अफ़ग़ानिस्तान: तालिबान ने कहा, जनता रहे चुनाव से दूर काबुल में मौजूद बीबीसी संवाददाता बिलाल सरवरी के अनुसार देश के चुनाव आयोग ने 15 प्रांतों के 396 मतदान केंद्रों को सुरक्षा कारणों से बंद कर दिया है. सबसे अधिक मतदान केंद्र फरयाब प्रांत में ही बंद किए गए हैं. नेटो के नेतृत्व वाली सेना का आख़िरी दस्ता इस साल के अंत तक अफ़ग़ानिस्तान छोड़ देगा. इसके बाद अफ़ग़ानिस्तान की सुरक्षा पूरी तरह देश की सेनाओं के हाथ में होगी. संयुक्त राष्ट्र के अनुसार पिछले एक साल में अफ़ग़ानिस्तान में 2,959 आम नागरिक मारे गए हैं और 5,656 नागरिक घायल हुए हैं. इससे पहले के तुलना में मरने वालों और घायलों की संख्या 14 प्रतिशत बढ़ गई है. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

अफ़ग़ानिस्तान के उत्तरी हिस्से में एक आत्मघाती बम धमाके में कम से कम 15 लोग मार गए हैं. मरने वालों में महिलाएँ और बच्चे भी हैं. यह जानकारी बीबीसी को अफ़ग़ान अधिकारियों ने दी.


Prompt:
Summarize the following text in Hindi.

Text:
रविवार को ग्रेग चैपल ज़िम्बाब्वे दौर के बाद मुंबई पहुँचे. वे भारतीय टीम के सदस्यों के साथ नहीं लौटे थे. मुंबई पहुँचने पर पत्रकारों से घिरे ग्रेग चैपल ने कहा, "मुझे लगता है कि मीडिया इस तरह की घटनाओं से उत्तेजित हो जाता है. क्रिकेट में मतभेद होना सामान्य बात है." ग्रेग चैपल ने कहा कि वे इस मुद्दे पर अभी कुछ नहीं कहना चाहते. पिछले दिनों ग्रेग चैपल का वह ई-मेल सार्वजनिक हो गया था, जो उन्होंने भारतीय क्रिकेट कंट्रोल बोर्ड (बीसीसीआई) को भेजा था. ई-मेल सार्वजनिक होने पर चैपल ने कहा, "मैंने एक निजी और गोपनीय ई-मेल बोर्ड अध्यक्ष को भेजा था. लेकिन यह अब गोपनीय नहीं रह गया है. मैं चाहता था कि यह गोपनीय ही रहे. लेकिन ऐसा नहीं हो पाया. अब इस मौक़े पर मैं क्या कह सकता हूँ." सवाल चैपल ने अपने इस ई-मेल में गांगुली की योग्यता पर कई सवाल उठाए थे. इससे पहले भी ज़िम्बाब्वे दौरे पर कोच और कप्तान के बीच मतभेद सार्वजनिक हुए थे. उस समय कप्तान सौरभ गांगुली ने ही कहा था कि उन्हें टेस्ट मैच से पहले कप्तानी छोड़ने को कहा गया था. बीसीसीआई भी इस मामले पर 27 अक्तूबर को अपनी समीक्षा समिति की बैठक कर रहा है. इस बैठक में कोच और कप्तान के बीच चल रहे तकरार पर चर्चा की जाएगी. इस समिति के सामने कप्तान सौरभ गांगुली और कोच ग्रेग चैपल पेश होंगे. इस समिति में सुनील गावसकर, रवि शास्त्री और श्रीनिवास वेंकटराघवन भी शामिल हैं. 56 वर्षीय ऑस्ट्रेलिया के पूर्व कप्तान ग्रेग चैपल ने इस साल जून में ही भारतीय क्रिकेट टीम के कोच का पद संभाला है.

Summary:

भारतीय क्रिकेट टीम के कोच ग्रेग चैपल ने अपने और कप्तान सौरभ गांगुली के बीच मतभेदों के सार्वजनिक होने को दुर्भाग्यपूर्ण बताया है.


Prompt:
Summarize the following text in Hindi.

Text:
जब वो 90 के दशक में हुए विस्फोटों को बुरी याद की तरह भुला चुके थे तो 2006 में रेल में हुए विस्फोटों ने मुंबई को एक बार फिर ज़ख़्मी कर दिया. वो ज़ख्म अभी भरे नहीं थे कि वहाँ देश का सबसे बड़ा 'सुनियोजित आतंकी हमला' हो गया. 24 घंटों से अधिक समय से अधिक समय बीत जाने के बाद भी चरमपंथियों के साथ सुरक्षा बलों की मुठभेड़ चल रही है और लोगों को बचाने की कोशिशें जारी है. असुरक्षा ओबराय होटल के बाहर अपने 12 साल के बच्चे के साथ आए केतन वखारिया कहते हैं कि जो हो रहा है वो ठीक नहीं हो रहा है और मुंबई में अब असुरक्षा की भावना घर कर रही है. वो कहते हैं, "मेरा आफिस बिल्कुल ओबराय के पास में है. अब मुझे डर लगने लगा है. कोई सुरक्षित नहीं है इस शहर में. कब किसके साथ क्या हो जाए किसी को पता नहीं. घर से निकलो तो पता नहीं घर पहुंचेंगे या नहीं." केतन व्यावसायिक कंपनी में अच्छे पद पर काम करते हैं और उन्हें लगता है कि इस समस्या का कोई समाधान ही नहीं है. वो कहते हैं, "ग़ुस्सा भी आता है दुख भी होता है लेकिन किसको बोलें क्या बोलें. कोई कुछ करता थोड़े है. कोई समाधान दिखाई नहीं देता है. पहले बंगलौर में हुआ, दिल्ली में हुआ. मुंबई में पहले हो चुका है. लेकिन कोई कुछ कर नहीं रहा है कि ये सब रुके. मुंबई सुरक्षित नहीं रह गई है." केतन जहाँ हताश दिखते हैं वहीं ज़ुबैर बड़े नाराज़. वो मुंबई पुलिस से भी ख़ासे नाराज़ दिखे. उनका कहना था, "मुंबई पुलिस इतने बड़े बड़े दावे करती है लेकिन काम देख लो उनका आप. एटीएस का प्रमुख मारा जाता है. करकरे जैसा ईमानदार अधिकारी मारा जा रहा है. पुलिस को कुछ पता नहीं क्या हो रहा है. पूरे देश में पिछले छह महीने में धमाके हुए और मुंबई का नाम सबसे ऊपर था लेकिन फिर चूक हो गई." ज़ुबैर जवान हैं शायद इसलिए नाराज़ भी लेकिन नरीमन प्वाइंट के पास ही रहने वाली कोठारी दंपत्ति अत्यंत संयत प्रतिक्रिया देते हैं और साथ ही सुझाव भी. हताशा योगेन कोठारी कहते हैं कि ये सब काम भटके हुए लोगों का है जिन्हें ग़लत पाठ पढ़ाया गया है. योगेन सुझाव देते हुए कहते हैं, "हमें इसराइल और अमरीका से सीखना चाहिए कि आतंकवाद से कैसे निपटा जाता है. सीखने में कोई बुराई नहीं है क्योंकि अगर ये नहीं रुकेगा तो सोचिए क्या होगा. हम तो कभी कभी बिल्कुल हताश हो जाते हैं." योगेन की पत्नी वेणु कहती हैं कि उन्हें पहली बार लगा कि ऐसी कोई घटना उनके साथ भी हो सकती है. वो कहती हैं, "हम पास में रहते हैं. जब पता चला तो पहली प्रतिक्रिया तो यही थी कि बिल्कुल झटका लगा और विश्वास नहीं हुआ. हम अख़बार में पढ़ते थे कि फलां जगह हमला हुआ. अब लगता है कि ये मेरे साथ भी हो सकता है. ये बहुत डरावनी फीलिंग है." वेणु इस बात पर नाराज़ हो जाती हैं कि लोग बार बार ये क्यों कहते हैं कि मुंबई को टारगेट किया गया. उनका अपना तर्क है. वो कहती हैं, "आतंकवाद नई बात नहीं है दुनिया के लिए या भारत के लिए. न्यूयार्क में पहले हुआ. ओलंपिक में ऐसी घटना हो चुकी है अब मुंबई में बंधक बनाया गया लोगों को तो इसके कारण मुंबई को बदनाम करना ठीक नहीं है." मुंबई के लोग अपनी बात रखने से चूकते नहीं हैं. अपनी प्रतिक्रिया देने से रुकते नहीं हैं और उनसे बात करने पर यही लगता है कि उनके लिए मुंबई की सरकार, पुलिस, प्रशासन, ट्रैफ़िक सबकुछ ख़राब हो सकता है लेकिन मुंबई से उनका प्यार कभी कम नहीं होगा.

Summary:

मुंबई में हुए हमलों के बाद लोगों में गुस्सा, दुख और हताशा दिखती है साथ ही झलकती है उनकी आंखों से बेबसी कि कब तक वो ऐसे हमलों का सामना करते रहेंगे.


Prompt:
Summarize the following text in Hindi.

Text:
भारत में सैमसंग गैलेक्सी नोट 8 की क़ीमत 67,900 रुपये रखी गई है अमरीका और दक्षिण कोरिया में चार्ज करने के दौरान कई नोट 7 फ़ोन में धमाका हो गया. इस फ़ोन को हवाई जहाज तक में ले जाने से प्रतिबंधित कर दिया गया. कंपनी को क़रीब 25 लाख नोट 7 बाज़ार से वापस बुलाने पड़े. इससे कंपनी को जहां 5.3 अरब डॉलर का नुकसान हुआ वहीं इसकी छवि को भी काफ़ी नुकसान हुआ. कंपनी ने जांच के बाद नोट 7 में आग के लिए बैटरी की ख़ामियों को ज़िम्मेदार ठहराया. अब बैटरी को 8 सुरक्षा चक्रों से गुज़ारे जाने के दावे के साथ मंगलवार को सैमसंग ने अपना नया स्मार्टफ़ोन नोट 8 भारतीय बाज़ार में उतारा है. 'गड़बड़ी गैलेक्सी नोट 7 की बैटरी में थी' विमान में नहीं इस्तेमाल होगा गैलेक्सी नोट-7 असीम वारसी, सीनियर वाइस प्रेसिडेंट, सैमसंग इंडिया मोबाइल बिज़नेस 8-पॉइंट बैटरी चेक सैमसंग इंडिया मोबाइल बिज़नेस के सीनियर वाइस प्रेसिडेंट असीम वारसी ने बीबीसी को बताया, "सैमसंग ने एक नया गुणवत्ता परीक्षण '8-पॉइंट बैटरी चेक' को लागू किया है. ये मोबाइल उद्योग का मानक नहीं है. लेकिन यह गुणवत्ता जांच मापदंड बहुत कठिन है. इस प्रक्रिया से होकर ही गैलेक्सी एस 8 को लॉन्च किया गया था जो दुनिया भर के साथ ही भारत में भी काफ़ी सफ़ल रहा है." एप्पल के अगले आईफ़ोन के आस-पास सैमसंग ने अपने फ़ोन के लॉन्च की तारीख़ क्यों रखी यह पूछने पर असीम वारसी ने कहा, "हम मार्च-अप्रैल के महीने में सैमसंग गैलेक्सी सिरीज़ का स्मार्टफ़ोन लॉन्च करते हैं. सितंबर में हम नोट सिरीज़ लॉन्च करते हैं. तारीख़ का टकराना महज़ संयोग है." भारतीय बाज़ार में सैमसंग नोट 8, 6 जीबी रैम और 64 जीबी इंटरनल मेमरी के साथ 67,900 रुपये में उतारा गया है. नोट 8 की ख़ासियत इसका बड़ा डिस्प्ले, डुअल रियर कैमरा, इंटेलिजेंट एस-पेन, 10 नैनोमीटर प्रोसेसर और बिक्सबी वॉयस असिस्टेंट है. डुअल रियर कैमरा क्या है नोट 8 की ख़ासियत? डिस्प्लेः सैमसंग ने नोट 8 को अब तक के सबसे बड़े डिस्प्ले के साथ उतारा है. इसमें 6.3 इंच का क्वॉड एचडी (2960x1440) रिज़ॉल्यूशन सुपर एमोलेड डिस्प्ले दिया गया है. इसके गोरिल्ला ग्लास डिस्प्ले की सबसे बड़ी ख़ूबी यह है कि एक साथ इस पर दो एप्लिकेशन चलाए जा सकते हैं. कैमराः नोट 8 डुअल रियर कैमरा सेटअप वाला सैमसंग का पहला स्मार्टफ़ोन है. डुअल कैमरे 12 मेगापिक्सल के हैं तो फ़्रंट कैमरा 8 मेगापिक्सल का है. एस पेन एस-पेनः नोट सिरीज़ के एस-पेन जिससे ग्राहकों को शिकायत रहती थी उसे भी पहले से बेहतर बनाया गया है. कंपनी ने इस बार इंटेलिजेंट एस-पेन उतारा है. जिसे काफ़ी बेहतर बनाया गया है और इसके प्रेशर की सेंसिटिविटी में भी सुधार किया गया है. बिक्सबीः नोट 8 में वॉयस असिस्टेंट बिक्सबी है जो पलक झपकते ही आपके आदेश का पालन करता है. यह अनुवाद भी करता है आधे घंटे तक पानी में नुकसान नहीं वॉटर रेसिस्टेंसः कंपनी का दावा है कि नोट 8 को आधे घंटे तक डेढ़ मीटर गहरे पानी में रखने पर उसे नुकसान नहीं होगा. सुरक्षा फ़ीचर्सः फ़िंगर प्रिंट सेंसर और फ़ेस रिकग्निशन के साथ ही नोट 8 में आइरिस स्कैनर भी है. सिम कार्डः हाइब्रिड. एक नैनो सिम और नैनो सिम या माइक्रोएसडी (256 जीबी तक) के लिए जगह. बैटरीः 3,300 एमएएच बैटरी के साथ ही वायरलेस चार्जिंग. सैमसंग के गैलेक्सी एस 8 में क्या है ख़ास? (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

साल 2016 में सैमसंग स्मार्टफ़ोन नोट 7 की बैटरी के अधिक गर्म होने और इसमें आग लगने की घटनाओं के बाद कंपनी को लॉन्च के दो महीने बाद ही इसकी बिक्री रोकनी पड़ी थी.


Prompt:
Summarize the following text in Hindi.

Text:
बीबीसी संवाददाता के मुताबिक इराक़ में चले तेल के बदले अनाज कार्यक्रम में कथित भ्रष्टाचार के आरोपों के चलते शार्ल पसकवा को जाँच के दायरे में लाया गया है. शार्ल पसकवा फ़्रांसीसी सीनेट के सदस्य है और पिछले साल संयुक्त राष्ट्र ने कार्यक्रम से जुड़ी जो जाँच शुरू की थे उसमें पूर्व मंत्री का भी नाम था. जाँच के दायरे में लाए जाने की बात पूर्व फ़्रांसीसी मंत्री ने ख़ुद बताई है. शार्ल पसकवा ने बताया कि एक फ़्रांसीसी मजिस्ट्रेट के साथ हुई डेढ़ घंटे की बातचीत के बाद उनके ख़िलाफ़ जाँच की कार्रवाई शुरू की गई. 'आधारहीन' शार्ल पसकवा ने इराक़ के पूर्व राष्ट्रपति सद्दाम हुसैन की सरकार से तेल मिलने के आरोपों से इनकार किया है. उनका कहना है कि ये आरोप अमरीका की अगुआई में चल रहे अभियान के तहत लगाए गए हैं जिसमें वे फ़्रांसीसी राष्ट्रपति ज़्याक शिराक की छवि खराब करना चाहते हैं. शार्ल पसकवा का कहना है कि ये आरोप बिल्कुल आधारहीन हैं. ये पहली बार नहीं है जब तेल के बदले अनाज कार्यक्रम के सिलसिले में शार्ल पसकवा का नाम सामने आया हो. इससे पहले हुई संयुक्त राष्ट्र की जाँच में भी उनका नाम सामने आया था. संयुक्त राष्ट्र ने जाँच के बाद कहा था कि शार्ल पसकवा ने सद्दाम हुसैन की सरकार से करीब एक करोड़ बैरल तेल रिश्वत के तौर पर लिया. शार्ल पसकवा 80 और 90 के दशक में दो बार फ़्रांस के आंतरिक मामलों के मंत्री रह चुके हैं. भ्रष्ट्राचार के कई अन्य मामलों में भी उनके ख़िलाफ़ जाँच चल रही है.

Summary:

फ़्रांस के पूर्व आंतरिक मामलों के मंत्री शार्ल पसकवा ने कहा है कि संयुक्त राष्ट्र के तेल के बदले अनाज कार्यक्रम के सिलसिले में उनके ख़िलाफ़ औपचारिक रूप से जाँच शुरू हो गई है.


Prompt:
Summarize the following text in Hindi.

Text:
ट्विटर पर एक अरबी हैशटैग जिसका अर्थ है ' हम शरिया क्यों नहीं चाहते', 24 घंटे में पाँच हज़ार से भी ज़्यादा बार प्रयोग हुआ. यह हैशटैग ख़ासतौर पर सऊदी अरब और मिस्र में प्रयोग हो रहा है. बहस इस बात पर हो रही है कि अरब देशों के लिए इस्लामी शरिया क़ानून बेहतर है या आधुनिक न्याय व्यवस्था. स्विटज़रलैंड में रहने वाली मिस्र की डॉक्टर अलिया गैड ने इस हैशटैग को शुरू किया. उन्होंने बीबीसी ट्रेंडिंग से कहा, "मैं धर्म के ख़िलाफ़ नहीं हूँ." राजनीतिक इस्लाम डॉक्टर गैड धर्म के राजनीतिक इस्तेमाल के ख़िलाफ़ हैं. राजनीतिक इस्लामी अक्सर माँग करते रहे हैं कि मुस्लिम देशों में न्याय व्यवस्था इस्लामी शरिया क़ानून के अनुसार होनी चाहिए. डॉक्टर गैड कहती हैं कि वह नौजवानों के चरमपंथी विचारों के अपनाने के चलन से परेशान हैं. वो कहती हैं, "इस्लामिक स्टेट का भौगोलिक विस्तार होने के साथ-साथ मानसिक विस्तार भी हो रहा है." इस हैशटैग के तहत एक व्यक्ति ने ट्वीट किया, "इससे न्याय और समानता आयी हो इसका एक भी उदाहरण नहीं मिलता." हालांकि इस हैशटैग का प्रयोग करने वालों में ज़्यादातर लोग शरिया क़ानून की बहुत ज़्यादा तीखे स्वर में आलोचना करने से परहेज कर रहे थे. शरिया की अलग-अलग व्याख्या एक अन्य व्यक्ति ने ट्वीट किया, "आईएस, सोमालिया और अफ़ग़ानिस्तान में ये लागू हुआ और हम देख सकते हैं कि इसका क्या नतीजा हुआ." कई लोगों ने अलग-अलग देशों में शरिया की भिन्न-भिन्न व्याख्या पर भी सवाल उठाया. मिस्र के एक व्यक्ति ने लिखा, "मुस्लिम ब्रदरहुड के लिए शरिया का एक मतलब है, सलाफियों के लिए दूसरा, आईएस, बोको हराम और अल-क़ायदा के लिए तीसरा." इस्लाम का विरोध! कुछ लोगों को यह हैशटैग इस्लाम विरोधी भी लगा. एक व्यक्ति ने डॉ गैड पर टिप्पणी की, "आप शरिया नहीं चाहती क्योंकि आप समलैंगिकता, शराब और व्याभिचार चाहती हैं." डॉक्टर गैड के अनुसार उन्होंने यह हैशटैग इसलिए शुरू किया क्योंकि वो अभिव्यक्ति की स्वतंत्रता का मूल्य समझती हैं. वो कहती हैं, "अगर मैं मिस्र में रह रही होती तो मुझमें इसकी आधी हिम्मत भी नहीं होती जितनी कि आज है." (मायी नोमान की रिपोर्ट पर आधारित) (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

अरब देशों के सोशल मीडिया में आजकल इस्लामी शरिया क़ानून हटाने की माँग पर बहस हो रही है.


Prompt:
Summarize the following text in Hindi.

Text:
सीएनएन टीवी चैनल के मशहूर कार्यक्रम ‘लैरी किंग लाइव’ में बातचीत के दौरान पेरिस हिल्टन ने कहा,"वो क्षण बहुत पीड़ादायक थे लेकिन मेरा मानना है कि भगवान हर चीज़ किसी वजह से ही करता है." पेरिस हिल्टन ने कहा कि अब वो पार्टियों में कम जाएंगी और एक ‘ज़्यादा ज़िम्मेदार मॉडल’ की तरह काम करेंगी. जेल से निकलने के बाद दिए अपने पहले इंटरव्यू में पेरिस हिल्टन ने कहा कि वो चाहती थीं कि लोगों को पता चले कि वो किस दौर से गुजरीं. एक घंटे चली बातचीत में उन्होंने कहा,“इस अपराध के हिसाब से मुझे दिया गया दंड ठीक नहीं था. मुझे जेल नहीं भेजा जाना चाहिए था.” पुर्नमूल्यांकन का अवसर हिल्टन ने कहा कि एक तरह से जो हुआ उनकी बेहतरी के लिए हुआ क्योंकि इसने उन्हें अपनी अब तक की ज़िंदगी पर एक और नज़र डालने का अवसर दिया. पेरिस हिल्टन ने कहा,“मैंने महसूस किया कि ये मेरे लिए एक नई शुरुआत है. जेल में बैठकर मैंने ख़ुद को जानने की कोशिश की और सोचा कि मैं कौन हूँ और मैं क्या करना चाहती हूँ.” उन्होंने कहा कि अपने प्रशंसकों के पत्र मिलने से वो बहुत उत्साहित हुईं. इन प्रशंसकों में इराक़ में काम कर रहे अमरीकी सैनिक भी शामिल थे. उन्होंने बातचीत के दौरान बताया,“इस अनुभव से मैं परिपक्व हुईं हूँ. मुझे कई लड़कियों और उनकी माताओं के भी पत्र मिले हैं. मैं इन लड़कियों के लिए अच्छी ‘रोल मॉडल’ बनना चाहती हूँ.” पेरिस हिल्टन ने कहा कि भविष्य में वो जेल से रिहा हुई औरतों के लिए एक आश्रय स्थल खोलना चाहती हैं. टेलीविज़न की दुनिया में जानामाना नाम लैरी किंग ने हिल्टन के बर्ताव को उलझन और घबराहटभरा बताया और कहा कि हिल्टन अपना अपराध मानने को तैयार नहीं थी. हिल्टन को तीन जून को 45 दिन की सज़ा सुनाई गई थी लेकिन जेल की भीड़भाड़ और अच्छे व्यवहार की वजह से उन्हें जल्दी रिहा कर दिया गया. पेरिस हिल्टन को पिछले साल सितंबर में शराब पीकर गाड़ी चलाने के आरोप में पकड़ा गया था. इसके बाद उन्हें चेतावनी देकर छोड़ दिया गया था और उनका लाइसेंस निलंबित कर दिया गया था. लेकिन लाइसेंस निलंबित किए जाने के बावजूद वे फिर गाड़ी चलाते हुए पकड़ी गईं और उन्हें सज़ा सुनाई गई.

Summary:

जेल से रिहा होने के बाद सीएनएन को दिए अपने पहले इंटरव्यू में पेरिस हिल्टन ने कहा कि जेल में उन्होंने ‘मानसिक यंत्रणा’ से भरे दिन बिताए.


Prompt:
Summarize the following text in Hindi.

Text:
फ्रांस की समाचार एजेंसी को जारी किए गए एक बयान में अमिदी कॉलिबली की मां और बहनों ने मारे गए लोगों के परिजनों के प्रति अपनी संवेदना जाहिर की है. कॉलिबली शुक्रवार को पुलिस की कार्रवाई में मारे गए थे. उनकी मां और बहनों ने कहा है कि वे इस्लाम के प्रति कट्टरपंथी सोच रखने वालों से इत्तिफाक नहीं रखतीं. फ़र्क़ वे उम्मीद करती हैं कि लोग इस्लाम धर्म और इस हमले, जिन्हें वे 'घिनौना काम' बताती हैं, के बीच के फ़र्क़ को समझेंगे. समाप्त अमिदी कॉलिबली पुलिस की कार्रवाई में मारे गए. कॉलिबली ने पूर्वी पेरिस के एक यहूदी सुपरमार्केट में कई लोगों को बंधक बनाकर रखा और चार बंधकों की हत्या भी कर दी. स्टोर में काम करने वाले माली के एक युवक ने सात लोगों को कोल्ड स्टोरेज में छिपाकर उनकी जान बचाई. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

फ्रांस की राजधानी पेरिस के एक सुपरमार्केट में लोगों को बंधक बनाने वाले बंदूकधारी के परिजनों ने देश में हुए चरमपंथी हमलों की निंदा की है.


Prompt:
Summarize the following text in Hindi.

Text:
यूरोपीय संघ के विदेश मामलों के प्रमुख फ़ेडरीका मोगेरीने ने कहा, "ये गिफ़्तारियां यूरोपीय मूल्यों के ख़िलाफ़ हैं." उन्होंने कहा कि ये घटना लोकतंत्र के मूल सिद्धांतों में से एक 'मीडिया की स्वतंत्रता' को ठेस पहुंचाती है. समानांतर सरकार तुर्की पुलिस ने देश के प्रमुख अख़बारों और टीवी चैनलों के कम से कम 24 लोगों को गिरफ़्तार किया है. इन पर विपक्षी दल के साथ सांठगांठ कर सत्ता पर क़ब्ज़ा करने का आरोप लगाया गया है. समाप्त सरकार ने अख़बार ज़मन और समनयोलू टीवी चैनल पर एक अमरीकी इस्लामी धर्म गुरु फ़ैतुल्ला गुलेन से संबंध रखने का भी आरोप लगाया. फ़ैतुल्ला तुर्की के राष्ट्रपति रेचैप तैय्यप एर्दोगन के पूर्व सहयोगी हैं और स्वघोषित निर्वासित आध्यात्मिक नेता हैं. उन पर तुर्की में समानांतर सरकार चलाने का आरोप है. बयान के बाद छापे राष्ट्रपति एर्दोगन ने हाल ही में गुलेन के समर्थकों के ख़िलाफ़ अभियान छेड़ने की बात कही थी. उनके बयान के बाद ही मीडिया प्रतिनिधियों पर कार्रवाई की गई. ज़मन के प्रधान संपादक ने गि़रफ़्तारी के बाद कहा, "हम इससे नहीं डरेंगे क्योंकि डरते वे लोग हैं, जो अपराध करते हैं." (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

तुर्की में बड़े पैमाने पर पत्रकारों की गिरफ़्तारी की यूरोपीय संघ के शीर्ष अधिकारियों ने कड़ी निंदा की है और तुर्की सरकार के क़दम को 'लोकतंत्र विरोधी' बताया है.


Prompt:
Summarize the following text in Hindi.

Text:
अर्जुन की नई फिल्म 'औरंगज़ेब' है जिसमें वो डबल रोल में नज़र आएंगे. इस मौके पर बीबीसी हिंदी की रेखा खान ने जब अर्जुन से सवाल पूछने शुरु किए तो उनकी पहली प्रतिक्रिया थी "आपकी हिंदी सुनकर मुझे बहुत खुशी हुई. इतनी साफ हिंदी की हम हीरो लोग कामना करते हैं कि काश हम भी ऐसी हिंदी बोल पाएं." अर्जुन ने कहा, "जैसे अमितजी स्पष्ट डायलॉग बोलते थे ना हिंदी में, उतनी ही साफ हिंदी है आपकी. चकित हूं कि आज भी लोग इतनी अच्छी हिंदी बोल लेते हैं." ये आश्चर्य नहीं कि हिंदी फिल्म में काम करने वाले कई हीरो और हीरोइन को स्क्रिप्ट भी रोमन में लिखकर दी जाती है क्योंकि देवनागरी के साथ वो सहज नहीं है. ख़ैर, अर्जुन कपूर से बातचीत आगे बढ़ी और हिंदी के अलावा उन्होंने अपने चाचा अनिल कपूर और बहन सोनम कपूर की बात भी की. चाचा से सलाह नहीं लेता अपने चाचा अनिल कपूर की बात करते हुए अर्जुन ने कहा, "हमारा रिश्ता एकदम चाचा-भतीजे वाला ही है. मज़ाक-मस्ती चलती रहती है. हम घर पर बैठकर एक दूसरे को सलाह-वलाह नहीं देते रहते हैं. उनके सामने बड़ा हुआ हूं और कभी कभी एकदम मेरे दोस्त बन जाते हैं." अर्जुन कहते हैं "वो इतने ईमानदार हैं कि अगर मेरा काम उन्हें पसंद नहीं आता तो वो मीडिया के सामने बोल देते हैं कि अभी उसे और मेहनत करने की ज़रुरत है. बाकी तो ये मेरी खुशनसीबी है कि मैं उन्हें देख पाया कि कैसे वो अपना काम करते हैं." सोनम नज़र रखती है अर्जुन कपूर की चचेरी बहन सोनम कपूर हैं अपनी चचेरी बहन सोनम कपूर के बारे में अर्जुन कहते हैं, "मैं और सोनम एक ही क्लास में पढ़े हैं. वो मुझ पर एकदम नज़र रखती है. खाने-पीने से लेकर,मैं कैसे कपड़े पहनता हूं हर चीज़ पर वो अपनी राय देती है. उसके सूत्र बड़े तगड़े हैं." वहीं अपने पिता बोनी कपूर के साथ काम करने की बात करते हुए अर्जुन ने कहा, "मैं बहुत जल्द अपने पिता के साथ काम करुंगा. मैं उनके लायक बनना चाहता था. अपने बेटे को लॉंच करना उनके लिए बहुत भावुक काम होता लेकिन आज उनके साथ काम करने के लिए मै बेहतर स्थिति में हूं." अर्जुन ने बताया कि अपने पिता बोनी कपूर के साथ वो एक दक्षिण भारतीय फिल्म 'ओकड्डू' का रिमेक बना रहे हैं. 'औरंगज़ेब' में अर्जुन के साथ ऋषि कपूर और साशा आग़ा हैं.

Summary:

'इशक़ज़ादे' के बाद अपनी दूसरी हिंदी फिल्म 'औरंगज़ेब' के साथ अभिनेता अर्जुन कपूर सिनेमा हॉल में दस्तक देने के लिए तैयार हैं.


Prompt:
Summarize the following text in Hindi.

Text:
राहुल गांधी की ओर से नोटिस उनके वकील और कांग्रेस के प्रवक्ता अभिषेक मनु सिंघवी ने भेजा है. कथित रूप से वेबसाइट पर राहुल गांधी के चरित्र पर कीचड़ उछालते हुए कई गंभीर आरोप लगाए गए हैं. अभिषेक मनु सिंघवी ने कहा, ''आमतौर पर हम झूठे आरोपों को नज़रअंदाज़ कर देते हैं लेकिन इन दोनों ने सारी सीमाएं लांघ दी हैं. इसलिए ऐसे गंदे काम करनेवालों और अफ़वाह फैलानेवालों को सबक सिखाना ज़रूरी है." सिंघवी ने बताया कि यह जानना मुश्किल था कि अमरीकी वेबसाइट पर आपत्तिजनक सामग्री किसने डाली लेकिन काफ़ी मशक्कत के बाद पता चला कि अमरीका में रहनेवाले दो व्यक्तियों ने ऐसा किया है. सिंघवी के अनुसार दोनों लोगों का पोस्ट बॉक्स पता लगाने के बाद कूरियर से क़ानूनी नोटिस भेजे गए हैं.

Summary:

काँग्रेस के सासंद राहुल गाँधी ने एक वेबसाइट पर चरित्र हनन का आरोप लगाते हुए अमरीका में दो लोगों को क़ानूनी नोटिस भेजा है.


Prompt:
Summarize the following text in Hindi.

Text:
मरम्मत के बाद सड़क वह अलसायी-सी सुबह थी. लातेहार के शहरी इलाक़े में रहने वाले लोग अभी जगे भी नहीं थे. तभी रांची-लातेहार हाइवे से सटे केंद्रीय विद्यालय के पास ट्रैक्टर पर सवार कुछ लोग पहुंचे. फिर दूसरा ट्रैक्टर आया, फिर तीसरा, चौथा और यह गिनती बढ़ती चली गई. देखते ही देखते वहां सैकड़ों ग्रामीणों की भीड़ जमा हो गई. इन लोगों ने आपस में बातचीत की. हंसी-ठहाके लगे और फिर शुरू हो गया वह अभियान, जिस कारण यहां की तीन पंचायतों के लोग इन दिनों चर्चा में हैं. दरअसल, लातेहार प्रखंड की मोंगर, डेमू और पेशरार पंचायतों के अधीन आने वाले एक दर्जन गांवों के लोगों ने श्रमदान की बदौलत लातेहार-रिचुगुटू सड़क की मरम्मत सिर्फ़ एक दिन में कर ली. इस दौरान भोज भी हुआ. वह तारीख़ थी चार अक्टूबर, दिन-बुधवार. झारखंड की भाजपा सरकार बनाएगी नया रिकॉर्ड ऐसा था सड़क का हाल कैसे चला अभियान इस काम में लगने वाले लोग निंदिर, हरखा, मोंगर, सेमरी, पेशरार, रिचुगुटू, कुदाग, तुरीडीह, बारीहातू, रेहलदाग आदि गांवों के थे. यह सड़क इन्हीं गांवों से गुज़रती है. मुखिया जी के उपनाम से प्रसिद्ध मोंगर के राजेंद्र साह ने बीबीसी को बताया कि ग्रामीण अभियंत्रण विभाग (आरइओ) ने सालों पहले लातेहार-रिचुगुटू सड़क का निर्माण कराया था. यह लातेहार को लोहरदगा ज़िले से जोड़ने का सबसे संक्षिप्त रूट है. रांची-लातेहार हाइवे के बगल में स्थित केंद्रीय विद्यालय से शुरू होने वाली यह सड़क 13 किलोमीटर लंबी है. इससे रोज़ हज़ारों लोगों का आवागमन होता है, क्योंकि इस सड़क से लोहरदगा जाने मे समय और पेट्रोल दोनों की बचत होती है, लिहाज़ा इस पर ट्रैफिक अधिक है. आख़िर बीजेपी ने ज्यां द्रेज को बोलने क्यों नहीं दिया? सड़क ठीक करते ग्रामीण सबने सहयोग किया पंचायत समिति के सदस्य पिंटू रजक ने बीबीसी से कहा, "कुछ सालों से यह सड़क काफ़ी ख़राब हो चुकी थी. बार-बार आग्रह के बाद भी जब सरकार ने इसकी मरमम्त नहीं कराई तो हम लोगों ने पिछले सप्ताह इसकी मरमम्त ख़ुद कराने का निर्णय लिया. दो दिन गांव वालों की बैठक हुई. इसमें श्रमदान की तारीख़ तय कर ली गई. फिर हमलोग जुटे और टुकड़ियों में बंटकर सड़क पर मोरंग, सुरखी आदि भरकर इसे चलने लायक बना दिया." क्यों उतरवाई जा रही है लोगों की लुंगी? सड़क निर्माण के दौरान ग्रामीण निंदिर गांव के सरफ़ुद्दीन मियां ने बताया कि ग्रामीणों की बैठक के दौरान ही सहयोग की बात तय हो गई. जिसके पास जो था, उन्होंने वो दिया. तुरीडीह के अनिल गुप्ता ने चार जेसीबी मशीन और 23 ट्रैक्टरों की व्यवस्था करा दी. गांव वाले कुदाल और टोकरी लेकर आ गए. मोरंग और सुरखी (पक्की ईटों का बुरादा) का इंतज़ाम हुआ और सड़क मरम्मत का काम शुरू हो गया. सबके खाने का इंतजाम भी गांव वालों ने आपसी सहयोग से किया. सोना मुर्मू को क्यों नहीं मिलता राशन का चावल 300 मज़दूर, 12 घंटे मैंने इस सड़क पर पूरे 13 किलोमीटर तक सफ़र कर इसका हाल जाना. इस दौरान मिले उमानाथ सिंह और कन्हाई सिंह ने मुझे बताया कि इस अभियान में 300 ग्रामीणों ने एक साथ श्रमदान किया. क़रीब 12 घंटे के अभियान के दौरान इस सड़क के टूट चुके हिस्सों को मोरंग, सुरखी, मिट्टी आदि से भरकर समतल कर दिया गया. ठीक हो चुकी सड़क औरंगा नदी इस सड़क को मोंगर गांव में दो हिस्से में बांटती है. इस पर बना पुल का कुछ हिस्सा धंस गया है. यहां मिले मथुरा प्रजापति ने बीबीसी को बताया कि इस पुल की मरम्मत अति आवश्यक है. यह कभी भी टूट सकता है. ऐसे में इस सड़क की मरम्मत का कोई फ़ायदा नहीं मिल सकेगा. सरकार बनवाएगी सड़क लातेहार के उप विकास आयुक्त अनिल कुमार सिंह ने कहा कि वो ग्रामीणों के अभियान की सराहना करते हैं, लेकिन लातेहार-रिचुगुटू सड़क की मरमम्त का डीपीआर तैयार कराया जा चुका है. बहुत जल्दी हम इसका टेंडर करने वाले हैं. इसके बाद इसका निर्माण शुरू करा देंगे. क्या KBC 9 की पहली करोड़पति को जानते हैं आप? (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)

Summary:

बिहार के दशरथ मांझी तो याद ही होंगे आपको, जिन्होंने पहाड़ तोड़कर सड़क बना दी थी. कुछ इससे मिलता-जुलता झारखंड में भी हुआ है.


Prompt:
Summarize the following text in Hindi.

Text:
भारतीय विदेश सचिव श्याम सरन ने शुक्रवार को मनमोहन सिंह की अफ़ग़ानिस्तान यात्रा के बारे में जानकारी दी और बताया कि संसद भवन की आधारशिला अफ़ग़ानिस्तान के पूर्व शासक ज़ाहिर शाह रखेंगे लेकिन यह कार्यक्रम प्रधानमंत्री मनमोहन सिंह की मौजूदगी में होगा. भारतीय प्रधानमंत्री मनमोहन सिंह दो दिन की यात्रा पर 28 अगस्त को अफ़ग़ानिस्तान की राजधानी काबुल जा रहे हैं. विदेश सचिव ने बताया कि प्रधानमंत्री 50 मिलियन डालर के वित्तीय पैकेज की घोषणा करेंगे. यह 500 मिलियन डॉलर की सहायता के अतिरिक्त होगा. यह भारत के सबसे बड़े सहायता कार्यक्रम में से एक है. भारत अफ़ग़ानिस्तान के चुनाव में भी सहायता कर रहा है. इसके अलावा भारत अफ़ग़ानिस्तान के पुनर्निर्माण में भी सहायता दे रहा है. श्याम सरन ने बताया कि भारत अब स्थानीय सामुदायिक विकास की योजनाओं को प्राथमिकता दे रहा है. भारतीय विदेश सचिव ने बताया कि प्रधानमंत्री काबुल के नज़दीक स्थित बाबर की मज़ार पर भी जाएँगे. उल्लेखनीय है कि प्रधानमंत्री के साथ जा रहे संसदीय प्रतिनिधिमंडल में राहुल गाँधी भी शामिल हैं. दो दशक बाद यात्रा यह किसी भारतीय प्रधानमंत्री की 29 साल बाद अफ़ग़ानिस्तान यात्रा होगी. इसके पहले 1976 में तत्कालीन प्रधानमंत्री श्रीमती इंदिरा गाँधी ने काबुल की यात्रा की थी. अफ़ग़ानिस्तान की सत्ता संभालने के बाद राष्ट्रपति हामिद करज़ई ने पिछले तीन वर्षों में तीन बार भारत की यात्रा कर चुके हैं. प्रधानमंत्री मनमोहन सिंह वहाँ राष्ट्रपति करज़ई से बातचीत करेंगे और अफ़ग़ानिस्तान के पूर्व शासक ज़ाहिर शाह से भी मुलाक़ात करेंगे. भारत के सहायता कार्यक्रम से निर्मित हबीबिया स्कूल को प्रधानमंत्री मनमोहन सिंह और राष्ट्रपति करज़ई अफ़ग़ानिस्तान प्रशासन को सौंपेगे. कुछ अर्से पहले भारत के विदेश मंत्री नटवर सिंह काबुल गए थे और उन्होंने अफ़ग़ानिस्तान के पुनर्निर्माण में भारत के सहयोग का वादा किया था.

Summary:

भारत अफ़ग़ानिस्तान के संसद भवन का निर्माण करवा रहा है जिसकी आधारशिला भारतीय प्रधानमंत्री मनमोहन सिंह की अफ़ग़ानिस्तान यात्रा के दौरान रखी जाएगी.


Prompt:
Summarize the following text in Hindi.

Text:
कोलकाता में मौजूद बीबीसी संवाददाता अमिताभ भट्टासाली ने बताया है कि कोलकाता के बेले व्यू क्लिनिक में रविवार दोपहर 12.15 बजे उनकी मौत हुई. उनका कोरोना टेस्ट पॉज़िटिव आने के बाद 6 अक्टूबर को उन्हें अस्पताल में भर्ती कराया गया था. उनकी सेहत में पहले कुछ सुधार दिखा और उनकी कोरोना रिपोर्ट निगेटिव भी आई. लेकिन बाद में उनकी शारीरिक जटिलताएँ बढ़ने के कारण उन्हें अक्तूबर के अख़िरी सप्ताह में वेंटिलेटर पर रखा गया. रविवार को उनकी मौत हो गई. सौमित्र चटर्जी ने 200 से अधिक फ़िल्मों में काम किया. उन्होंने जाने-माने निर्देशक सत्यजीत रे की फ़िल्म 'अपूर संसार' से अपने फ़िल्मी करियर की शुरुआत की थी. इसके बाद उन्होंने 'जॉय बाबा फेलूनाथ' में फेलूदा का किरदार निभाया. समाप्त कई बार अपने अभिनय के लिए नेशनल अवॉर्ड पा चुके सौमित्र चटर्जी को साल 2012 में दादा साहेब फाल्के अवॉर्ड से भी नवाज़ा गया था. साल 2004 में उन्हें भारत के तीसरे सर्वोच्च नागरिक सम्मान पद्म भूषण से सम्मानित किया गया. उन्हें फ्रांस के सर्वोच्च नागरिक सम्मान लीज़न द'ऑनर से भी सम्मानित किया गया था. फेलूदा के किरदार में सौमित्र चटर्जी नाटक के मंच से रहा विशेष स्नेह सौमित्र चटर्जी का जन्म 19 जनवरी 1935 को पश्चिम बंगाल में नादिया ज़िले के कृष्णानगर में हुआ था. उनकी प्राथमिक शिक्षा कृष्णानगर में ही हुई थी. स्कूल में पढ़ने की उम्र से ही सौमित्र ने एक्टिंग शुरू कर दी थी. बीबीसी बांग्ला को दिए एक साक्षात्कार में सौमित्र चटर्जी ने कहा था कि कृष्णानगर में बचपन में ही उन्होंने नाटकों में हिस्सा लेना शुरू कर दिया था. सौमित्र चटर्जी ने कहा था, "बचपन में हम घर में तख्तों से मंच बनाते थे और बेड शीट से पर्दे बनाते थे. हम भाई-बहनों और दोस्तों के साथ मिलकर नाटक करते थे. इसके लिए घर के बुज़ुर्गों ने भी हमें बहुत हौसला दिया." नाटकों का उनका शौक बाद में भी उनके साथ रहा और वो फ़िल्मों के साथ-साथ मंच पर नज़र आते. बाद में उनके पिता काम के लिए कलकत्ता चले गए, फिर कॉलेज में पढ़ाई करने के लिए सौमित्र भी कलकत्ता चले आए. कॉलेज के अपने दिनों के दौरान उनके एक मित्र ने उनका परिचय सत्यजीत रे से करवाया. उस वक़्त हुई ये छोटी मुलाक़ात बाद में दोनों के बीच गहरी दोस्ती में बदल गई. सत्यजीत रे की फ़िल्म के साथ शुरुआत करने के बाद उन्होंने उनके साथ कई और फ़िल्मों में काम किया. ये भी पढ़ें: मुथैया मुरलीधरन अपनी बायोपिक फ़िल्म के विरोध पर क्या बोले सत्यजीत रे ने 14 फ़िल्मों में सौमित्र चटर्जी के साथ काम किया. फ़िल्म आलोचक जीवनी लेखिका मैसी सेटॉन को एक इंटरव्यू में उन्होंने बताया था, "जब सत्यजीत रे ने मुझसे पूछा कि मैं क्या करना चाहता हूं तो मेरे पास कोई उत्तर नहीं था. मुझे उस वक़्त स्टेज पर और फ़िल्मों में ऐक्टिंग के फ़र्क़ के बारे में अधिक जानकारी नहीं थी. मुझे डर था कि मैं ओवरऐक्ट न करूं." उन्होंने फ़िल्मों में कई तरह के किरदार निभाए. 'शोनार किल्ला' में वो शरलॉक होम्स की तरह के एक जासूस के किरदार में नज़र आए, 'देवी' में वो नियमों का पालन करने वाला दूल्हा बने, 'अभिजान' में ग़ुस्से में रहने वाला उत्तर भारतीय टैक्सी ड्राइवर बने तो 'अशनि संकट' में एक शांत रहने वाले पुजारी के किरदार में दिखे. नोबल सम्मान पाने वाले रवींद्रनाथ टैगोर की कहानी 'चारूलता' पर बनी सत्यजीत रे की फ़िल्म में भी उन्होंने महत्वपूर्ण भूमिका निभाई. ये भी पढ़ें: कपिल देव ने अपने बारे में अफ़वाह के बाद पोस्ट किया वीडियो हॉलीवुड की फ़िल्म 'द बंगाली नाइट' के सेट पर हू ग्रांट के साथ 'सत्यजीत रे मेरे लिए प्रेरणा रहे' सौमित्र चटर्जी, सत्यजीत रे के पसंदीदा एक्टर थे और सत्यजीत उन्हें सिनेमा पर लिखी किताबें पढ़ने के लिए देते थे. रविवार को दोनों साथ मिलकर हॉलीवुड की फ़िल्में देखते थे और चर्चा करते थे. चटर्जी ने एक बार कहा था, "वो जो भी करते थे वो बिना कारण नहीं था, ऐसे नहीं था कि रविवार को मुझे एंटरटेंमेन्ट के लिए साथ में लेकर जाते थे." ये भी पढ़ें: 'लक्ष्मी' को 'महारानी' और 'शबनम मौसी' से आगे ले जा पाएंगे अक्षय कुमार? सत्यजीत रे का कहना था कि सौमित्र बेहतरीन एक्टर हैं लेकिन अगर उन्हें "बुरी कहानी दी जाएगी तो उनका अभिनय भी वैसा ही होगा." साल 1992 में सत्यजीत रे की मौत हो गई. उस दौरान सौमित्र ने एक इंटरव्यू में कहा था, "एक भी दिन ऐसा नहीं गुज़रा जब मैंने सत्यजीत रे को याद न किया हो या उनके बारे में बात न की हो. प्रेरणा के तौर पर मेरी ज़िंदगी में वो हमेशा ही मौजूद रहे हैं. मैं जब भी उनके बारे में सोचता हूं मुझे प्रेरणा मिलती है." सत्यजीत रे के अलावा सौमित्र चटर्जी ने तपन सिन्हा, मृणाल सेन, असित सेन, अजॉय कर, रितुपर्णो घोष और अपर्णा सेन के साथ भी काम किया. साल 1988 में उन्होंने हॉलीवुड की फ़िल्म 'द बंगाली नाइट' में हू ग्रांट और जॉन हर्ट के साथ काम किया. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

Summary:

बंगाली सिनेमा जगत के जाने-माने अभिनेता सौमित्र चटर्जी की रविवार को मौत हो गई है. वह 85 साल के थे.


Prompt:
Summarize the following text in Hindi.

Text:
कंपनी के बयान में कहा गया है कि चालू वित्त वर्ष में उसे 2.9 अरह डॉलर का घाटा होनी की आशंका है. निसान के मुख्य कार्यकारी ने कहा है,आर्थिक संकट को देखते हुए कंपनी की आशंकाएँ सच साबित हुई हैं. वैश्विक स्तर पर ऑटो उद्योग संकट में है और निसान कोई अपवाद नहीं है. कंपनी ने कहा है कि मार्च 2009 और मार्च 2010 के बीच बीस हज़ार नौकरियों जाएँगी. घाटा निसान के कुल दो लाख 35 हज़ार कर्मचारी हैं और कटौती के बाद ये संख्या दो लाख 15 हज़ार हो जाएगी. हालांकि ये नहीं बताया गया है कि कौन से प्लांट प्रभावित होंगे. कंपनी ने कहा है कि काम के घंटों को लेकर वो यूनियन से भी बातचीत करेगी. निसान ने पिछले महीने ब्रिटेन में अपने प्लांट में 1200 नौकरियों जाने की घोषणा की थी. कंपनी की ओर से ये भी बताया गया कि उसने अक्तूबर और दिसंबर के बीच 731000 वाहन बेचे जो पिछले साल इसी समय के मुकाबले 18.6 फ़ीसदी कम है. इससे कंपनी क 83.2 अरब येन का नुकसान हुआ है. विश्व की अन्य कार कंपनियों की बिक्री में भी कमी आई है और मुनाफ़ा भी घटा है जिस कारण उत्पादन में कमी लाई जा रही है और नौकरियों में कटौती हो रही है. इस साल ही हॉंडा ने 3100 लोगों की छटनी की है जबकि जनरल मोटर्स ने दो हज़ार लोगों को निकाला है. टोयोटा और बीएमडब्ल्यू जैसी कंपनियों ने भी उत्पादन कम करने की घोषणा की है.

Summary:

जापान की कार निर्माता कंपनी निसान अगले एक साल में विश्व भर में बीस हज़ारों नौकरियों की कटौती करेगी क्योंकि उसकी बिक्री में ज़बरदस्त गिरावट आई है.


Prompt:
Summarize the following text in Hindi.

Text:
सरकारी न्यूज़ एजेंसी शिन्हुआ के मुताबिक़ सौर ऊर्जा से जुड़े उपकरण बनाने वाली कंपनियों को एक अक्टूबर 2013 से 31 दिसंबर 2015 के दौरान उनके मूल्य संवर्द्धित कर का 50 प्रतिशत हिस्सा वापस किया जाएगा. हाल के सालों में चीन की कंपनियां सौर ऊर्जा क्षेत्र में अहम ताक़त बनकर उभरी हैं, लेकिन कमज़ोर मांग और व्यापार संबंधी विवाद के चलते इन पर भारी कर्ज़ चढ़ा है. शिन्हुआ की रिपोर्ट के मुताबिक़ सोलर पैनल बनाने वाली देश की दस शीर्ष कंपनियों पर 100 अरब युआन यानी 16.3 अरब कर्ज़ है. इस साल की शुरुआत में सोलर पैनल बनाने वाली दुनिया की सबसे बड़ी कंपनी सनटैक पावर होल्डिंग्स कर्ज़ चुकाने में नाकाम रही. कर्ज़ इसके बाद सोलर वेफ़र्स बनाने वाली दुनिया की सबसे बड़ी कंपनी एलडीके सोलर कंपनी भी अपना कर्ज़ नहीं चुका सकी. हाल के वर्षों में दुनियाभर के देशों, खासकर विकसित देशों में नवीकरणीय ऊर्जा स्रोतों का प्रचलन बढ़ा है. चीन की कंपनियों ने इस बाज़ार के बड़े हिस्से पर कब्ज़ा जमा रखा है और अग्रणी बनकर उभरी हैं. मगर कीमतों में कमी के साथ-साथ मांग घटने से दुनियाभर में सोलर पैनल बनाने वाली कंपनियां प्रभावित हुई हैं और चीन की कंपनियों को भी इसकी मार झेलनी पड़ रही है. अमरीकी और यूरोपीय कंपनियों ने इसके लिए चीन की कंपनियों को ज़िम्मेदार ठहराया है. उनका आरोप है कि चीन की कंपनियों ने सस्ते दामों पर माल बेचकर यह हालात पैदा किए. आरोप ऐसे दावे भी किए जा रहे हैं कि चीन सरकार ने अपनी कंपनियों को सब्सिडी दी, ताकि वो अपने उत्पादों की क़ीमत कम रख सकें. परिणामस्वरूप अमरीका जैसे देशों ने उन पर टेरिफ़ लगा दिया. हालांकि चीन ने इन आरोपों का खंडन किया है. लेकिन इन विवादों और गिरती क़ीमतों ने चीन की कंपनियों को प्रभावित किया है और कुछ कंपनियों का भविष्य भी संदेह के घेरे में आ गया है. इन चिंताओं और देश में बढ़ते प्रदूषण के मद्देनज़र चीन सोलर पैनल की आंतरिक मांग बढ़ाने के लिए हरसंभव प्रयास कर रहा है. शिन्हुआ की रिपोर्ट में आगाह किया गया है कि सरकारी मदद के बावजूद देश में इस इंडस्ट्री की हालत चिंताजनक है. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

चीन ने संकट से जूझ रहे सौर ऊर्जा सेक्टर को सहारा देने और प्रदूषण में कमी लाने के उद्देश्य से सौर ऊर्जा उपकरण बनाने वाली कंपनियों को कर में छूट देने की पेशकश की है.


Prompt:
Summarize the following text in Hindi.

Text:
अब छत्तीसगढ़ में एक समाचार चैनल के पत्रकार आवेश तिवारी ने भारत में फ़ेसबुक की पब्लिक पॉलिसी डायरेक्टर (दक्षिण और मध्य एशिया) अंखी दास के ख़िलाफ़ भारतीय दंड संहिता की धारा 295 ए, 505 (1) (सी), 506, 500 और 34 के तहत एफ़आईआर दर्ज़ कराई है. एफआईआर में अंखी दास के अलावा दो अन्य व्यक्तियों विवेक सिन्हा और राम साहू को भी नामजद किया गया है. अंखी दास के ख़िलाफ़ रिपोर्ट दर्ज कराने वाले पत्रकार आवेश तिवारी पिछले कई सालों से पत्रकारिता के पेशे में हैं और वे छत्तीसगढ़ सरकार की 'फेक न्यूज़ कमेटी' के भी सदस्य हैं. उनका कहना है कि हाल में 'वॉल स्ट्रीट जर्नल' में फ़ेसबुक इंडिया को लेकर जो जानकारी प्रकाशित हुई है, उससे पता चलता है कि फेसबुक भारत के सांप्रदायिक सौहार्द्र को बिगाड़ने वालों को प्रोत्साहित करता रहा है. आवेश तिवारी ने इसी ख़बर को आधार बना कर अंखी दास के ख़िलाफ़ शिकायत दर्ज़ कराई है. समाप्त आवेश तिवारी ने बीबीसी हिंदी से कहा,"फ़ेसबुक भारत में व्यापार करना चाहता है तो बेशक़ करे लेकिन उसे भारत में राजनीति करने का हक़ नहीं है. यह कॉर्पोरेट घराने और पत्रकार की लड़ाई नहीं है. यह भारतीय संविधान के मूल्यों की रक्षा की लड़ाई है." रायपुर के वरिष्ठ पुलिस अधीक्षक अजय यादव का कहना है कि पूरे मामले की जांच की जा रही है और पुलिस नियम के अनुसार ही कार्रवाई करेगी. हाल ही में 'वॉल स्ट्रीट जर्नल' में प्रकाशित एक रिपोर्ट में कहा गया है कि फ़ेसबुक भारत में बीजेपी नेताओं और कार्यकर्ताओं की कथित वैमनस्य फैलाने वाली पोस्ट पर रोक लगाने को लेकर 'कोताही बरतता' है. इस रिपोर्ट में एक अधिकारी के हवाले से दावा किया गया है कि फ़ेसबुक ने भाजपा कार्यकर्ताओं के वैमनस्य फ़ैलाने वाली पोस्ट को हटाए जाने से 'भारत में कंपनी के कारोबार पर प्रभाव' पड़ने की आशंका जताई थी. इस रिपोर्ट के प्रकाशित होने के बाद कांग्रेस पार्टी ने फ़ेसबुक और भाजपा को निशाने पर लिया है. इसके अलावा एआईसीसी ने फेसबुक के सीईओ मार्क ज़करबर्ग को पत्र लिख कर इस मामले की जांच की भी बात कही है. हालांकि 'वॉल स्ट्रीट जर्नल' की रिपोर्ट के बाद फ़ेसबुक प्रवक्ता की ओर से इन आरोपों को ख़ारिज़ करते हुए कहा गया है कि फ़ेसबुक घृणा फ़ैलाने और हिंसा भड़काने वाली सामग्री पर रोक लगाता है और यह किसी पार्टी या राजनीतिक सम्बन्धों को बिना देखे अपनी नीतियों को लागू करता है. अंखी दास की शिकायत वॉल स्ट्रीट जर्नल की इस ख़बर को लेकर जब देश भर में फ़ेसबुक को लेकर विवाद हुआ तो 16 अगस्त की रात भारत में फ़ेसबकु की पब्लिक पॉलिसी डायरेक्टर (मध्य और दक्षिण एशिया) आंखी दास ने दिल्ली पुलिस की साइबर सेल को रायपुर के पत्रकार आवेश तिवारी समेत पांच लोग और अन्य अज्ञात के ख़िलाफ़ एक शिकायत भेजी. इस शिकायत में आरोप लगाया गया था कि इन लोगों ने अंखी दास को हिंसक धमकियों वाली पोस्ट सोशल मीडिया पर साझा की. इसके बाद अगले ही दिन आवेश तिवारी ने अंखी दास के ख़िलाफ़ रायपुर पुलिस में एफआईआर दर्ज़ कराई. हालांकि एफआईआर में अंखी दास की शिकायत का उल्लेख नहीं है. एफ़आईआर के अनुसार आवेश तिवारी ने 16 अगस्‍त को अमरीकी अख़बार वॉल स्‍ट्रीट जर्नल में छपे एक लेख के आधार पर एक पोस्‍ट लिखी थी जिसमें कहा गया था कि 'अंखी दास लोकसभा चुनाव से पूर्व फ़ेसबुक के राजनैतिक हित के लिए तमाम तरह के हेट स्‍पीच से जुड़ी पोस्‍ट को न हटाने के लिए अपने अधीनस्‍थों पर दबाव डाल रही थीं. उनका कहना था कि इससे केंद्र सरकार से राजनैतिक सम्‍बन्ध खराब हो सकते हैं.' आवेश तिवारी के अनुसार, "फेसबुक यूज़र राम साहू ने मुझे और मेरा घर जला डालने की बात कही है. इस पोस्‍ट के बाद मुझे जगह जगह से वॉट्सएप कॉल और मैसेज आ रहे हैं. मुझे धमकियां दी जा रही हैं जिसमें फेसबुक की निदेशक अंखी दास का नाम लेकर मुझे जाने से मारने और बर्बाद करने की धमकी दी जा रही है." आवेश तिवारी ने एफ़आईआर में कहा है कि राम साहू, अंखी दास और विवेक सिन्‍हा मिलकर धार्मिक वैमनस्‍यता फैलाकर उन्‍हें बदनाम कर रहे हैं, जिससे उनकी जान को ख़तरा पैदा हो गया है. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)

Summary:

भारत में फ़ेसबुक के कथित पक्षपात को लेकर शुरू हुआ विवाद थमता नज़र नहीं आ रहा है.


Prompt:
Summarize the following text in Hindi.

Text:
स्थानीय मीडिया के मुताबिक़ शिया आबादी की अधिकता वाले इलाक़े अंचोली में हुए इन बम विस्फोट में कम से कम 18 लोग घायल हुए हैं. धमाकों के तुरंत बाद मौक़े पर जमा भीड़ में काफ़ी ग़ुस्सा देखा गया. लोगों ने धमाकों के विरोध में नारेबाज़ी भी की. स्थानीय पुलिस अधिकारी जावेद ओधो ने समाचार एजेंसी एएफ़पी को बताया कि विस्फोट तेज़ आवाज़ के साथ हुए. शिया-सुन्नी तनाव जावेद ओधो के मुताबिक़ फिलहाल यह कहना कठिन है कि शिया लोगों को जानबूझकर निशाना बनाया गया क्योंकि जिस इलाक़े में विस्फोट हुए हैं, वहां सुन्नी भी रहते हैं. पाकिस्तान में सांप्रदायिक हिंसा की घटनाओं के बाद तनाव बना हुआ है. ख़बरों के मुताबिक़ घायलों में महिलाएं और बच्चे शामिल हैं. विस्फोट से दुकानों और बिजली के तारों को नुक़सान पहुंचा और इस वजह से पूरे इलाक़े में अंधेरा छा गया. हालांकि बाद में बिजली आपूर्ति बहाल कर दी गई. सिंध प्रांत के सूचना मंत्री शारजील मेमन ने हमलों की निंदा की और इन्हें कायरतापूर्ण हरकत बताया है. सांप्रदायिक हिंसा शिया समूहों ने भी इसका विरोध किया है और उन्होंने शनिवार को एक दिन के शोक की घोषणा की है. पाकिस्तान में हाल के दिनों में शिया और सुन्नी मुसलमानों के बीच सांप्रदायिक हिंसा के कारण काफ़ी तनाव बना हुआ है. इस कारण सरकार को कई जगह कर्फ़्यू लगाना पड़ा और मोबाइल फ़ोन नेटवर्क को भी जाम किया गया है. इससे पहले रावलपिंडी में हुए सांप्रदायिक दंगों के विरोध में शुक्रवार को सुन्नी समुदाय के दलों ने एक दिन के शांतिपूर्ण विरोध प्रदर्शन का आयोजन किया था. रावलपिंडी में तब हिंसा भड़की थी, जब शिया मुसलमान धार्मिक पर्व आशुरा के आयोजन की तैयारी कर रहे थे. इन दंगों में आठ लोगों की मौत हुई जबकि दर्जनों घायल हो गए. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

पाकिस्तान के दक्षिणी शहर कराची के भीड़भाड़ वाले इलाक़ों में हुए दो बम धमाकों में कम से कम सात लोगों की मौत की खबर है.


Prompt:
Summarize the following text in Hindi.

Text:
उमर फ़ारूक़ बीबीसी संवाददाता, हैदराबाद लेकिन यहाँ सुरक्षा की स्थिति इतनी ख़राब है की पिछले छह महीनों में वहां 54 दुर्घटनाओं में 38 लोगों की मृत्यु हो गई और 54 लोग घायल हुए हैं. अब यह रिंग रोड 'मौत के रिंग' के नाम से जानी जाने लगी है. इसी मौत के रिंग का शिकार हुए भारतीय क्रिकेट टीम के पूर्व कप्तान और लोक सभा सदस्य अज़हरुद्दीन के 19 वर्षीय बेटे अयाज़ुद्दीन और उनकी बहन के 16 वर्षीय बेटे अज्मलुर रहमान. दोनों की एक मोटर साइकिल दुर्घटना में एक वर्ष पहले मौत हो गई, पर उसके घाव अब तक परिवारवालों के दिलों में ताज़ा है. अज़हर वैसे भी ज्यादा बात नहीं करते और अपने बेटे की दुर्घटना के बाद से तो वो और भी खामोश हो गए हैं. इस घर से कुछ ही दूर स्थित पूर्व मंत्री के वेंकट रेड्डी के घर का दृश्य भी कुछ ऐसा ही है. वेंकट रेड्डी और उनके परिवार के दूसरे सदस्य भी अपने 19 वर्षीय पुत्र प्रतीक रेड्डी की मौत का शोक मना रहे हैं. 21 दिसम्बर 2011 को प्रतीक रेड्डी की उनके दो मित्रों के साथ एक कार दुर्घटना में मृत्यु हो गई थी. वेंकट रेड्डी अपने पुत्र के ग़म से अब तक संभल नहीं सके हैं. मंत्री के एक संबंधी का कहना था, "उस दिन उनका परिवार कहीं जाने के लिए प्रतीक रेड्डी की घर वापसी का इंतज़ार कर रहा था, वो इंतज़ार आज तक पूरा नहीं हुआ. वो घर नहीं आया, उसके मरने की खबर घर आई". खोल दी गई 'अधबनी' सड़क वेंकट रेड्डी के पुत्र प्रतीक रेड्डी की मृत्यु उनकी स्कोडा कार के बेहद तेज़ गति से दौड़ते हुए उलटने से हुई. साइबराबाद के अतिरिक्त पुलिस आयुक्त (ट्राफिक) यादगिरी राव ने इन दुर्घटनाओं के कारण पर कोई टिप्पणी करने से इनकार करते हुए बीबीसी से कहा, "अभी इस रिंग रोड के कई भागों का निर्माण चल रहा है और उस पर कई काम होने बाक़ी हैं. इस रिंग रोड की ज़िम्मेवारी कई दूसरी एजंसियों पर भी है, इसलिए मैं कुछ कैसे कह सकता हूँ. रिंग रोड का निर्माण पूरा होने के बाद ही इसका नियंत्रण पूरे तरह से हमारे हाथ में आएगा". इस रिंग रोड का निर्माण वर्ष 2005 में शुरू हुआ. अभी तक इस रिंग रोड के जिन भागों का निर्माण पूरा हुआ है उन्हें ट्राफिक के लिए खोल दिया गया है. अधिकारी मानते हैं की इस रिंग रोड के जिन भागों को खोला गया है उन पर भी रोशनी का पूरा प्रबंध पूरा नहीं हुआ है और कई बाधाएं लगाना भी अभी बाक़ी है. इस सड़क पर दुर्घटनाग्रस्त हो कर मरने वाले एक युवा के पिता ने अपनी पहचान न बताने की शर्त पर कहा, "सरकार को लोगों की जान की परवाह नहीं है. इसलिए केवल रिंग रोड के कुछ भागों को खोल दिया, ताकि सात वर्ष के बाद भी उसका निर्माण पूरा नो होने पर कोई आलोचना न करे". इस सड़क का उद्देश हैदराबाद नगर के अंदर ट्राफिक के बोझ को कम करना और नगर के किसी भी भाग से जल्द से जल्द नए अंतरराष्ट्रीय हवाई अड्डे तक पहुंचने की सुविधा उपलब्ध करवाना था. यह हैदराबाद से जाने वाले तीन राष्ट्रीय मार्गों और कई राज्य मार्गों को भी आपस में जोड़ती है. संपन्न घरों के नौजवान "अभी इस रिंग रोड के कई भागों का निर्माण चल रहा है और उस पर कई काम होने बाक़ी हैं. इस रिंग रोड की ज़िम्मेवारी कई दूसरी एजंसियों पर भी है, इसलिए मैं कुछ कैसे कह सकता हूँ." यादगिरी राव, साइबराबाद के अतिरिक्त पुलिस आयुक्त (ट्राफिक) लेकिन यह भी एक अजीब बात है की इस एक्सप्रेस वे पर दुर्घटनाओं में मरने वाले अधिकतर संपन्न घरानों के सदस्य या जानी-मानी हस्तियों के नौजवान पुत्र ही हैं. 11 सितम्बर 2011 को जिस मोटर साइकल दुर्घटना में अज़हर के पुत्र की मृत्यु हुई थी वो 1000 सीसी की इम्पोर्टेड सुज़ूकी मोटर साइकिल थी जो अजहर ने अपने बेटे को जन्मदिन पर तोहफे में दी थी. साइबराबाद पुलिस के अनुसार अयाज़ 150 किलोमीटर प्रति घंटे की गति से चल रहे थे इसलिए नियंत्रण खो बैठे और डिवाइडर से टकरा गए. इससे पहले 20 जून 2010 को एक तेलुगु फिल्म अभिनेता और भाजपा के पूर्व सांसद कोटा श्रीनिवास राव के पुत्र और अभिनेता कोटा प्रसाद की तेज़ गति से चलने वाली इम्पोर्टेड मोटर साइकिल से इसी सड़क पर जाते हुए एक बड़े वाहन से टकराकर मौत हो गई. लापरवाही? एक पुलिस अधिकारी का कहना था, "इस रिंग रोड पर अगर सबसे ज्यादा सेलिब्रिटिस के युवा लड़के मर रहे हैं तो इसका करण यह है की वो अपनी शक्तिशाली मोटर साइकलों और कारों को इस रिंग रोड पर अंधाधुंध दौड़ाते हैं. इस पर ट्राफिक नहीं है, कोई बाधा नहीं है और इसकी दोनों और तार लगा देने से कोई जानवर भी यहां नहीं आता." इसके अलावा शुरूआत में युवाओं की टोली रात में इस रिंग रोड का उपयोग "रेस ट्राक" की तरह कर रही थी. मोटर साइकलों की रेस हुआ करती थी, एक पहिए पर बाइक चलाने, या सीट पर खड़े होकर चलाने जैसे करतब भी किए जाते थे. अजहरुद्दीन के पुत्र की मौत के बाद जब शोर शराबा हुआ तो पुलिस ने युवाओं के रात में इस रोड पर मोटरसाइकल चलाने पर रोक लगा दी. इसे भी पढ़ें

Summary:

हैदराबाद को हर ओर से घेरे हुए, लगभग 7,000 हज़ार करोड़ रूपए की लागत से बनी 159 किलोमीटर लम्बी 8 लेन की ये विश्व स्तरीय सड़क है.


Prompt:
Summarize the following text in Hindi.

Text:
इसके साथ ही मॉन्स्टर इंडिया देश की सबसे बड़ी नौकरी दिलाने वाली ऑनलाइन एजेंसी बन गई है. जॉब्सअहेड डॉटकॉम के चेयरमैन पुनीत डालमिया ने पत्रकारों को बताया, "यह सौदा लगभग 40 करोड़ रुपए का है." स्वीकृति मॉन्स्टर एशिया के अध्यक्ष और प्रबंध निदेशक अरुण तणाकी ने कहा कि अभी कंपनी को अधिकारियों की स्वीकृति मिलनी बाक़ी है और इसके बाद ही वे इसका विवरण दे पाएँगे. सरकारी तौर पर इस सौदे को मंज़ूरी मिलने में कम से कम तीन महीने लग जाएँगे. भारत में अब इस साझा कंपनी का नाम भी मॉन्स्टर होगा. इसमें कुल 200 कर्मचारी होंगे जिनमें से 135 जॉब्सअहेड डॉट कॉम के होंगे. अरुण तणाकी का कहना है कि अगले छह से बारह महीने तक जॉब्सअहेड डॉट कॉम का अलग अस्तित्त्व बना रहेगा लेकिन साथ में वेबसाइट पर मॉन्स्टर का ब्रांड भी लगेगा. इस वेब साइट पर 25 लाख लोगों का बायोडेटा और 55 लाख लोगों के बारे में आँकड़े उपलब्ध होंगे.

Summary:

अमरीका की एक बड़ी करियर वेबसाइट मॉन्स्टर ने भारत की वेबसाइट जॉब्सअहेड डॉटकॉम को 40 करोड़ रुपए में ख़रीद लिया है.


Prompt:
Summarize the following text in Hindi.

Text:
उधर मतदान के दौरान हुई हिंसा में बिहार में दो और जम्मू कश्मीर में एक व्यक्ति के मारे जाने की ख़बर है. इस चरण में सात राज्यों की 83 सीटों के लिए मतदान हुआ जहाँ कुल 921 प्रत्याशी मैदान में हैं. जिन दिग्गज लोगों के राजनीतिक भविष्य का मतदाताओं ने फ़ैसला किया उनमें प्रधानमंत्री अटल बिहारी वाजपेयी भी शामिल थे. उत्तर प्रदेश की 30, राजस्थान की 25, बिहार की 12, मध्य प्रदेश की 12, अरुणाचल प्रदेश की दो और जम्मू-कश्मीर व नागालैंड की एक-एक सीटों पर मतदान हुआ. वाजपेयी के अलावा जो दिग्गज मैदान में हैं उनमें उत्तर प्रदेश के मुख्यमंत्री और समाजवादी पार्टी के अध्यक्ष मुलायम सिंह यादव, मानव संसाधन विकास मंत्री मुरली मनोहर जोशी, राष्ट्रीय जनता दल प्रमुख लालू प्रसाद यादव, केंद्रीय मंत्री शरद यादव, जम्मू कश्मीर में सत्तारुढ़ पीपुल्स डेमोक्रेटिक पार्टी (पीडीपी) की अध्यक्षा महबूबा मुफ़्ती जैसे नाम शामिल हैं. हिंसा चौथे चरण के मतदान में हिंसा की पहली ख़बर जम्मू कश्मीर के अनंतनाग से आई जहाँ एक मतदान केंद्र में चरमपंथियों ने बम से हमला किया. इस हमले में एक व्यक्ति की मौत हो गई और दो अन्य घायल हो गए. बिहार में चुनावी हिंसा में दो लोगों के मारे जाने की ख़बर है. बीबीसी संवाददाता मणिकांत ठाकुर के अनुसार हिंसा की सबसे गंभीर घटना मुंगेर लोक सभा क्षेत्र के जमुई विधानसभा क्षेत्र में हुई जहाँ दो गुटों के बीच संघर्ष हुआ. इसमें एक व्यक्ति घटनास्थल पर ही मारा गया जबकि दूसरे को गंभीर स्थिति में अस्पताल ले जाया गया जहाँ उसने दम तोड़ दिया. लालू यादव और शरद यादव के लोकसभा क्षेत्र मधेपुरा से बीबीसी संवाददाता ने बताया कि वहाँ कई जगहों पर बड़े पैमाने पर धाँधली होने की ख़बरें मिलीं. उन्होंने बताया कि सुरक्षा के पक्के इंतज़ामों के दावों के बावजूद केंद्रीय सुरक्षा बलों की उपस्थिति बहुत कम थी. उत्तर प्रदेश लखनऊ से बीबीसी संवाददाता रामदत्त त्रिपाठी के अनुसार मतदान के दूसरे चरण में उत्तर प्रदेश की 30 सीटों के लिए मतदान शांतिपूर्वक रहा. कहीं-कहीं वोटिंग मशीन में ख़राबी के कारण मतदान में देरी हुई. प्रधानमंत्री अटल बिहारी वाजपेयी ने लखनऊ के बिशन नारायण इंटर कॉलेज पोलिंग स्टेशन पर मतदान किया जहाँ देश-विदेश के पत्रकार और छायाकार बड़ी संख्या में मौजूद थे. प्रधानमंत्री ने कहा कि अधिक से अधिक लोगों को मताधिकार का इस्तेमाल करना चाहिए. यह पूछे जाने पर कि क्या राष्ट्रीय जनतांत्रिक गठबंधन की सरकार फिर से बनने की संभावना है तो वाजपेयी ने हँसते हुए कहा, "विश्वास तो है". एक अन्य सवाल के जवाब में उन्होंने कहा कि एक्ज़िट पोल के रुझान से वह कोई मुश्किल महसूस नहीं करते. उधर प्रदेश के मुख्यमंत्री मुलायम सिंह यादव ने इटावा में अपने गाँव सैफ़ई के मतदान केंद्र पर मतदान किया. उन्होंने पत्रकारों से बातचीत में कहा कि इस चुनाव में सांप्रदायिक शक्तियों का देश से सफाया हो जाएगा. यादव मैनपुरी सीट से चुनाव लड़ रहे हैं. उनका कहना था कि इस चुनाव में किसी भी दल या गठबंधन को बहुमत नहीं मिलेगा और ऐसी स्थिति में समाजवादी पार्टी की भूमिका काफ़ी महत्त्वपूर्ण हो जाएगी. यादव ने दावा किया कि राजग बिखर रहा है और छोट-छोटे दल मिलकर तीसरे मोर्चे की सरकार बना सकते हैं. अन्य बड़े नेताओं में मानव संसाधन मंत्री मुरली मनोहर जोशी ने इलाहाबाद में मतदान किया. उधर बहुजन समाज पार्टी नेता मायावती लखनऊ में जब मतदान करने पहुँचीं तो वोटिंग मशीन में ख़राबी के कारण वह मतदान किए बिना ही प्रचार के लिए चली गईं. उत्तर प्रदेश में दूसरे दौर के मतदान के लिए सुरक्षा प्रबंध काफ़ी कड़े किए गए थे. लखनऊ में तो लोग निजी गाड़ियों से मतदान के लिए जा रहे हैं मगर कानपुर में किसी भी ऐसी गाड़ी को सड़क पर आने की इजाज़त नहीं थी जिस पर चुनाव आयोग की ओर से दिया गया पास नहीं लगा हो. बिहार बिहार से बीबीसी संवाददाता मणिकांत ठाकुर का कहना है कि आमतौर पर मतदान शांतिपूर्ण रहा मगर मुंगेर, किशनगंज और पूर्णिया लोकसभा क्षेत्रों में कुछ जगहों पर छिटपुट हिंसा की ख़बरें मिली हैं. महत्त्वपूर्ण मधेपुरा लोकसभा क्षेत्र में आमतौर पर बूथ के क़ब्ज़े से लेकर मशीनों की ख़राबी तक की शिकायतें मिलीं. इस सीट पर राष्ट्रीय जनता दल नेता लालू प्रसाद यादव का मुक़ाबला जनता दल यूनाइटेड के शरद यादव से है. दोनों ही पक्षों के कार्यालयों में ऐसी शिकायतें मिलीं कि दूसरा पक्ष बूथ पर जबरन क़ब्ज़ा करने की कोशिश कर रहा था या वोटिंग मशीन ख़राब हो गई. कुछ जगहों से ये भी शिकायतें मिलीं कि मतदान केंद्रों पर केंद्रीय सुरक्षा बलों की तैनाती कम की गई जिससे राज्य प्रशासन राष्ट्रीय जनता दल को मदद पहुँचा सके. इसके अलावा राजस्थान, मध्यप्रदेश और उत्तरपूर्व में भी मतदान हुआ. इन राज्यों में भी मतदान शांतिपूर्ण रहने की ख़बरें हैं.

Summary:

भारत में 14वीं लोकसभा के लिए चुनाव के चौथे चरण में बुधवार को 83 सीटों के लिए 50 से 55 प्रतिशत तक मतदान हुआ है.


Prompt:
Summarize the following text in Hindi.

Text:
अकिरा हारागुची नाम के इस व्यक्ति ने दशमलव के बाद 83,241 अंकों को याद कर लिया है. इसके पहले पाइ का मूल्य याद करने का रिकॉर्ड भी एक जापानी व्यक्ति के ही नाम था लेकिन हारागुची ने पिछले विश्व रिकॉर्ड से दोगुना अंक याद कर लिए हैं. पाइ का मूल्य याद करने का रिकॉर्ड अभी तक हिरोयुकी गोतो के नाम है जिन्होंने 1995 में 42,195 अंक याद कर लिए थे, जब वे 21 वर्षीय छात्र थे. पाई पाइ किसी वृत्त की परिधि और व्यास का अनुपात होता है जिसमें दशमलव के बाद अनगिनत अंक होते हैं और ये अंक भी किसी एक आधार पर नहीं होते हैं. लेकिन सुविधा के लिए पाइ का मूल्य 3.14159 या अक्सर 3.14 ही रखा जाता है. अभी तक सुपरकंप्यूटर ने पाइ के लिए दशमलव के बाद 1.24 ट्रिलियन अंकों का मूल्य निकाला है. दुनिया में विज्ञान के लगभग सभी क्षेत्रों में पाइ का इस्तेमाल किया जाता है. रिकॉर्ड 59 वर्षीय अकिरा हारागुची जापान के चिबा शहर में रहते हैं और उन्हें पाइ का मूल्य सुनाने में कई घंटे लगे. टोक्यो के एक हॉल में उनको रिकॉर्ड बनाता देखने आए लोगों से उन्होंने कहा,"मैं आप सबका आभार प्रकट करता हूँ". हारागुची ने पिछले वर्ष सितंबर तक 54,000 अंक सुना दिए थे लेकिन तब रात को आयोजन बंद कर दिए जाने के कारण उनको रूकना पड़ा.

Summary:

जापान में एक मनोरोग सलाहकार ने गणित में पाइ के मूल्य को याद करने का रिकॉर्ड तोड़ दिया है.


Prompt:
Summarize the following text in Hindi.

Text:
तीन टेस्ट मैचों की श्रृंखला का पहला टेस्ट मैच मंगलवार से पंजाब के मोहाली शहर में शुरू हो रहा है जिसके लिए दोनों ही टीमें वहाँ पहुँच चुकी हैं. रविवार को दोनों ही टीमों के खिलाड़ियों ने नेट अभ्यास शुरू किया. एक ओर सौरभ गांगुली के नेतृत्व में जहाँ भारतीय टीम ने अभ्यास किया वहीं इंज़मामुल हक़ के नेतृत्व में पाकिस्तानी दल भी नेट पर उतरा. पिछले कुछ अर्से से कोहनी की चोट से परेशान भारतीय स्टार बल्लेबाज़ सचिन तेंदुलकर ने भी अभ्यास किया. भारतीय खिलाड़ी लगभग तीन महीने बाद एक बार फिर साथ जुटे हैं. इंज़माम को भरोसा पाकिस्तान टीम के कप्तान इंज़मामुल हक़ ने कहा है कि धर्मशाला में अभ्यास मैच पर मौसम के असर के बावजूद उनकी टीम मोहाली के पहले टेस्ट मैच के लिए तैयार है. धर्मशाला में भारतीय बोर्ड एकादश के विरूद्ध मैच में पाकिस्तानी टीम ने एक पारी में बल्लेबाज़ी की और केवल 34 ओवर गेंद फेंक सके. इंज़माम ने कहा,"अच्छा होता अगर मैच पूरा होता क्योंकि सभी टीमों को टेस्ट से पहले अभ्यास अच्छा लगता है. मगर मुझे विश्वास है कि इससे बहुत असर नहीं पड़ेगा". अभ्यास मैच में पाकिस्तान की पारी 273 पर ख़त्म हुई मगर शीर्ष पंक्ति का कोई भी बल्लेबाज़ अच्छा स्कोर नहीं कर सका. वहीं गेंदबाज़ी में मोहम्मद समी और दानिश कानेरिया एक भी विकेट नहीं झटक सके. इस बीच पाकिस्तान के कोट बॉब वूलमर ने कहा है कि पाकिस्तान अगर श्रृंखला जीतना चाहता है तो उसके बल्लेबाज़ों को लंबी पारी खेलनी होगी. वूलमर ने कहा,"भारत में या कहीं भी टेस्ट मैच में, जीत का मंत्र है बड़े स्कोर करना, विशेष तौर पर पहली पारी में". खिलाड़ी मोहाली टेस्ट के लिए 14 सदस्यों वाली भारतीय टीम सौरभ गांगुली (कप्तान), वीरेंदर सहवाग, गौतम गंभीर, राहुल द्रविड़, सचिन तेंदुलकर, वीवीएस लक्ष्मण, युवराज सिंह, दिनेश कार्तिक, इरफ़ान पठान, अनिल कुंबले, हरभजन सिंह, ज़हीर ख़ान, आशीष नेहरा और लक्ष्मीपति बालाजी भारत दौरे पर आई 16 सदस्यों वाली पाकिस्तानी टीम इंज़मामुल हक़ (कप्तान), युनूस ख़ान (उपकप्तान), तौफ़ीक़ उमर, सलमान बट, यासिर हमीद, युसूफ़ योहाना, आसिम कमाल, शोएब मलिक, कामरान अकमल, शाहिद अफ़रीदी, अब्दुल रज़्ज़ाक़, दानिश कनेरिया, अरशद ख़ान, राना नवीद उल हसन, मोहम्मद समी और मोहम्मद ख़लील

Summary:

भारत और पाकिस्तान के बीच की रोमाँचक क्रिकेट श्रृंखला शुरू होने में अब अधिक समय नहीं रह गया है.


Prompt:
Summarize the following text in Hindi.

Text:
मीडिया में ख़बरें आ रहीं थीं कि आमिर ने सूखे से प्रभावित दो गांवों को गोद लेने का फ़ैसला किया है, लेकिन आमिर ख़ान के ऑफ़िस ने हमारी सहयोगी मधु पाल को भेजे संदेश में कहा कि कि मीडिया में आ रही ये ख़बरें सही नहीं हैं. संदेश में आगे लिखा है, "आमिर ख़ान अपने एनजीओ पानी फ़ाउंडेशन के साथ सूखे से प्रभावित गांवों की बेहतरी के लिए पहले से ही काम कर रहे हैं जो 120 गांवों के लिए कार्यरत है. इसके अलावा आमिर ने किसी नए गांव को गोद नहीं लिया है." फ़रवरी में आमिर ख़ान, महाराष्ट्र के मुख्यमंत्री देवेंद्र सिंह फड़नवीस के साथ एक मंच पर नज़र आए थे और तब आमिर खान को महाराष्ट्र सरकार ने 'जल संरक्षण' के काम में मदद का काम दिया था. तब समझा गया था कि असहिष्णुता पर दिए आमिर के बयान के बाद भाजपा और आमिर के बीच पनपा तनाव ख़त्म हो गया है. समाप्त आमिर ख़ान ने बीते साल भी महाराष्ट्र सरकार को जल संरक्षण योजना के लिए 11 लाख़ रुपए का योगदान दिया था. (बीबीसी हिंदी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

अभिनेता आमिर ख़ान का कहना है कि उन्होंने सूखा प्रभावित किसी गांव को गोद नहीं लिया है.


Prompt:
Summarize the following text in Hindi.

Text:
ज़ाहिर शाह अपनी आँख़ का इलाज कराने के लिए इटली गए हुए थे और उनके चचेरे भाई मोहम्मद दाऊद ने ही उनके पीछे ही बग़ावत करके राजमहल पर क़ब्जा कर लिया. मोहम्मद दाऊद ने अफ़ग़ानिस्तान को एक गणराज्य घोषित करते हुए ख़ुद को राष्ट्रपति बना दिया. मोहम्मद दाऊद ने अपना सत्ता केंद्र स्थापित करने के लिए वामपंथियों पर भरोसा किया और उभरते हुए इस्लामी आंदोलन को दबा दिया. निर्णायक घड़ी लेकिन मोहम्मद दाऊद ने अपनी सत्ता के आख़िरी दिनों तक आते-आते अपने वामपंथी समर्थकों को सत्ता के पदों से हटाना शुरू कर दिया और अफ़ग़ानिस्तान में सोवियत संघ के प्रभाव को भी कम करने की कोशिश की. बस यहीं से अफ़ग़ानिस्तान के हाल के इतिहास में एक महत्वपूर्ण दौर की शुरूआत हुई यानी 1978 में कम्यूनिस्ट विद्रोह हुआ जिसे देश के अप्रैल क्रांति के नाम से जाना जाता है. राष्ट्रपति मोहम्मद दाऊद और उनके परिवार की हत्या कर दी गई और नूर मोहम्मद तराकी ने देश की पहली मार्क्सवादी सरकार के मुखिया के तौर पर ज़िम्मेदारी संभाली. बस इसके साथ ही क़रीब 200 साल से चला आ रहा वह दौर समाप्त हो गया जिसमें ज़ाहिर शाह और मोहम्मद दाऊद का परिवार बिना किसी रूकावट के सत्ता चलाता आ रहा था. लेकिन इसके साथ ही अफ़ग़ानिस्तान की कम्युनिस्ट पार्टी - पीपुल्स डेमोक्रेटिक पार्टी ऑफ़ अफ़ग़ानिस्तान यानी पीडीपीए का विभाजन हो गया और गई गुट उभरने लगे. कठोर नेता उस वक़्त प्रधानमंत्री बने हफ़ीज़ुल्ला ख़ान राष्ट्रपति नूर मोहम्मद तराकी के विरोधी बन गए थे और अक्तूबर 1979 में गुप्त रूप से तराकी की हत्या कर दी गई. उसके बाद अमीन नए राष्ट्रपति बन गए. अमीन अपने स्वतंत्र और राष्ट्रवादी इरादों के लिए जाने जाते थे लेकिन वह भी एक कठोर नेता थे. उन पर हज़ारों अफ़ग़ान लोगों की हत्या कराने के आरोप लगे थे. दूसरी तरफ़ सोवियत संघ की सरकार उन्हें एक ऐसे शासक के रूप में देखती थी जो मध्य एशिया से मिलने वाले अफ़ग़ानिस्तान में एक आज्ञाकारी कम्युनिस्ट सरकार बनने की संभावनाओं के लिए ख़तरा था. दिसंबर 1979 में हुए नाटकीय घटनाक्रम में अमीन की हत्या कर दी गई और सोवियत संघ की लाल सेना अफ़ग़ानिस्तान में दाख़िल हो गई. बबराक करमाल को राष्ट्रपति का पद संभालने के लिए चेकोस्लोवाकिया से वापिस बुलाया गया, वह वहाँ अफ़ग़ान राजदूत थे. उन्हें सोवियत संघ के इशारों पर चलने वाले कठपुतली शासक के रूप में देखा गया. लाखों मारे गए अफ़ग़ानिस्तान में सोवियत संघ का हस्तक्षेप 1989 तक चला और इस दौर को देश के लिए बहुत ख़राब दौर कहा जाता है. सोवियत संघ ने अपनी कठपुतली सरकार का नियंत्रण स्थापित करने की कोशिश की जिसमें लाख़ों अफ़ग़ान लोगों को जान गँवानी पड़ी. लाखों अन्य देश छोड़कर ही भाग गए. सोवियत प्रभाव के विरोधी लड़ाकों (मुजाहिदीन) ने लाल सेना को देश से बाहर निकालने के लिए भारी लड़ाई की और इसमें उन्हें अमरीका का गुप्त और भरपूर सहयोग मिला. क़रीब दस साल के संघर्ष के बाद मई 1989 में सोवियत संघ ने आख़िरकार अफ़ग़ानिस्तान से अपनी सेनाएँ हटा लीं और सत्ता राष्ट्रपति नजीबुल्ला के हाथों में सौंप दी. नजीबुल्ला बबराक करमाल के बाद राष्ट्रपति बने थे. नजीबुल्ला सोवियत सेनाओं के हटने के बाद क़रीब तीन साल यानी 1992 तक सत्ता में रहे और संयुक्त राष्ट्र उस समय सत्ता के शांतिपूर्ण स्थानांतरण की कोशिश कर रहा था.

Summary:

अफ़ग़ानिस्तान का हाल का जो संघर्ष भरा इतिहास रहा है उसकी शुरूआत 1973 में तब हुई थी जब वहाँ के राजा ज़ाहिर शाह को गद्दी से हटा दिया गया था.


Prompt:
Summarize the following text in Hindi.

Text:
इसरो ने एक बयान में कहा है, "यान के पहले पथ सुधार कवायद (टीसीएम) को सुबह छह बजकर 30 मिनट पर पूरा कर लिया गया. इसके लिए 22 न्यूटन थ्रस्टर्स को 40.5 सेकेंड तक दागा गया. अंतरिक्ष यान इस समय पृथ्वी से करीब 29 लाख किलोमीटर की दूरी पर है." यह कवायद अंतरिक्ष यान को लाल ग्रह की ओर सही दिशा में बनाए रखने के लिए की गई है. इसरो ने अपने फेसबुक पेज पर लिखा है कि मार्स ऑर्बिटर मिशन (एमओएम) के प्रचालक अंतरिक्ष यान की गति को माप रहे हैं और आवश्यक संशोधनों के जरिए उसे सही रास्ते पर बनाए रखने का काम कर रहे हैं. इसरो ने आगे कहा है, "इस आधार पर फाइरिंग की अवधि और डेल्टा-वी की गणना की गई, ताकि विचलन को सही किया जा सके. पथ सुधार कवायद के दौरान एमओएम के ऐक्सेलरोमीटर ने डेल्टा-वी के हासिल होने की सूचना दी." महत्वाकांक्षी परियोजना इसरो ने कहा कि इस कवायद को यान के कंप्यूटर ने ही पूरा किया और इस दौरान अंतरिक्ष यान तक संकेतों के जाने और वापस लौटने में कुल 20 सेकेंड का समय लगा. इस मिशन के जरिए इस लाल ग्रह की कक्षा तक पहुंचने की भारत की क्षमताएं साबित होंगी. करीब 450 करोड़ रुपये की लागत वाला यह यान मंगल के वायुमंडल में मीथेन गैस का पता लगाने के साथ ही कई अन्य प्रयोग भी करेगा. इससे पहले एक दिसंबर को यह यान मंगल ग्रह की 68 करोड़ किमी लंबी यात्रा पर निकला था. इसे 24 सितंबर 2014 को अपने निर्धारित लक्ष्य तक पहुंचना है. 1350 किग्रा वज़नी मंगलयान के पांच नवंबर को प्रक्षेपित किया गया था और उसके बाद कई बार इंजन चलाकर उसकी कक्षा को बढ़ाया गया था. मंगलयान की कक्षा को बढ़ाने के दौरान चौथे दौर में कुछ दिक़्क़त आई थी क्योंकि तरल ईंधन थ्रस्टर में समस्या के कारण यान को अपेक्षित गति नहीं मिल पाई थी. हालांकि इस समस्या को दूर कर लिया गया. (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)

Summary:

भारत की अंतरिक्ष एजेंसी इसरो ने अपने महत्वाकांक्षी अंतरिक्ष अभियान मंगलयान को सही पथ पर बनाए रखने के लिए उसकी गति की दिशा में सुधार किया है.